qundao/data-zh-poetry huggingface dataset:
病后夏初杂书近况十首·其三
作者：方回
朝代：宋

骎骎七十保余龄，鱼眼无眠夜夜醒。
魂梦不迷神女雨，形容欲似老人星。
参同契注房中术，归去来辞座右铭。
却笑空王太肤浅，张皇浪说八师经。
病后夏初杂书近况十首·其九
作者：方回
朝代：宋

妙年刚谓世无愁，汗漫猖狂万里游。
梦裏讲经天竺国，醉中横笛岳阳楼。
散花女已无踪矣，老树精今尚在不。
咋舌噬脐更摇手，颜瓢曾瑟外何求。
病后夏初杂书近况十首·其二
作者：方回
朝代：宋

怯寒重着旧绵裘，已见盆栽坼绛榴。
自厌一春常服药，忽惊半月不梳头。
画评懒与痴儿辨，诗序难禁晚进求。
带砺有盟犹未保，当时谁识种瓜侯。
病后夏初杂书近况十首·其五
作者：方回
朝代：宋

初扫蚕今欲茧时，无朝无暮雨垂垂。
渔家长价蓑衣贵，种户流涎麦饭迟。
跬步过从难跋涉，等閒脱着繫安危。
肉芝石髓身中有，可向山灵遽朵颐。
病后夏初杂书近况十首·其六
作者：方回
朝代：宋

六年三潦困余黎，谁识他年旧浙西。
靡有孑遗何可忽，不知归去果安之。
属方理屋又闻漏，垂欲出门仍畏泥。
家在穷山乱云外，自惭无策救儿饥。
病后夏初杂书近况十首·其四
作者：方回
朝代：宋

客楼卧病过花时，老态如狂復似痴。
甚欲不餐烟火食，颇能时赋草茅诗。
余生自晓寸关尺，他日谁传髓骨皮。
少许青梅倾斗酒，心醒貌醉尔焉知。
病因飲致
作者：方回
朝代：宋

痰鎖封喉管，瘡釘突齒齦。
猥勤無算爵，肯顧不貲身。
未即容殂謝，徒令受楚辛。
果能深避地，何敢妄尤人。
病後夏初雜書近况十首·其一
作者：方回
朝代：宋

含桃豌豆喜嘗新，罌粟花邊已送春。
豈謂單衣揮扇手，仍爲敗絮擁爐身。
唾壺甫換痰仍滿，藥貼多誇料不真。
火熱冰寒但絕欲，世間疫癘本無神。
病後夏初雜書近况十首·其一〇
作者：方回
朝代：宋

一切牽纏斷孟勞，何金爲带紫爲袍。
老從楊柳櫻桃去，醉肯螟蛉蜾蠃豪。
共慶龍從乾五會，誰工雉食鼎三膏。
折腰彭澤不歸去，未必東坡肯和陶。
病後夏初雜書近况十首·其七
作者：方回
朝代：宋

今年春夏極窮忙，日檢醫書校藥方。
甫得木瓜治膝腫，又須荆芥沐頭瘍。
一生辛苦身多病，四至平和脈尚强。
壽及龜堂老睦守，不難萬首富詩囊。
病後夏初雜書近况十首·其三
作者：方回
朝代：宋

駸駸七十保餘齡，魚眼無眠夜夜醒。
魂夢不迷神女雨，形容欲似老人星。
參同契注房中術，歸去來辭座右銘。
却笑空王太膚淺，張皇浪說八師經。
病後夏初雜書近况十首·其九
作者：方回
朝代：宋

妙年剛謂世無愁，汗漫猖狂萬里游。
夢裏講經天竺國，醉中橫笛岳陽樓。
散花女已無蹤矣，老樹精今尚在不。
咋舌噬臍更摇手，顔瓢曾瑟外何求。
病後夏初雜書近况十首·其二
作者：方回
朝代：宋

怯寒重著舊綿裘，已見盆栽坼絳榴。
自厭一春常服藥，忽驚半月不梳頭。
畫評懶與癡兒辨，詩序難禁晚進求。
带礪有盟猶未保，當時誰識種瓜侯。
病後夏初雜書近况十首·其五
作者：方回
朝代：宋

初掃蠶今欲繭時，無朝無暮雨垂垂。
漁家長價蓑衣貴，種戶流涎麥飯遲。
跬步過從難跋涉，等閒脫著繫安危。
肉芝石髓身中有，可向山靈遽朵頤。
病後夏初雜書近况十首·其八
作者：方回
朝代：宋

富兒肥馬躍雕鞍，同伴何由識木蘭。
拄杖扶携元未老，交床隨逐本無官。
三叉路口人心異，百尺樓頭客眼寒。
黠鬼老狐足妖怪，架中閒摘舊書看。
病後夏初雜書近况十首·其六
作者：方回
朝代：宋

六年三潦困餘黎，誰識他年舊浙西。
靡有孑遺何可忽，不知歸去果安之。
屬方理屋又聞漏，垂欲出門仍畏泥。
家在窮山亂雲外，自慚無策救兒饑。
病後夏初雜書近况十首·其四
作者：方回
朝代：宋

客樓卧病過花時，老態如狂復似癡。
甚欲不餐煙火食，頗能時賦草茅詩。
餘生自曉寸關尺，他日誰傳髓骨皮。
少許青梅傾斗酒，心醒貌醉爾焉知。
病稍愈戏书三十韵
作者：方回
朝代：宋

药滓弃盛钵，药贴堆满案。
药价殊不廉，药效一何缓。
身昔未病时，饮啖百无惮。
一病半月余，食味等土炭。
昼睡反多夜，夕呻每彻旦。
席硬骨加痛，衾垢肤转汗。
三更渴吻急，强起揭书幔。
灯晕大如盆，故作红碧烂。
年今五十九，溘死讵足叹。
先君抱幽愤，较兹减三算。
杜梅两诗老，声价百代冠。
享寿仅及此，官职亦云漫。
又如同学生，何止夭阏半。
中道或无成，万事春凌泮。
老我幸已多，苟脱兵火难。
剥肤极朘削，餬口就退愞。
造物屡见赦，得失互惊惋。
未容遽朽腐，更遣足忧患。
假如即不起，游魂去常榦。
殓具无可陈，襄事孰与赞。
二儿寓邻州，两月消息断。
何时捐别业，理舟抵归岸。
人生良艰哉，受此世缘绊。
抢榆及抟风，各各凭羽翰。
至灵可不如，外攻乏中捍。
自非有仙骨，宁免寒暑锻。
彭殇终同途，颜跖匪殊贯。
形凝靡不销，气聚会有散。
达者悟斯理，卢胡一笑粲。
排闷写心谣，治命实非乱。
病稍愈戲書三十韻
作者：方回
朝代：宋

藥滓棄盛鉢，藥貼堆滿案。
藥價殊不廉，藥效一何緩。
身昔未病時，飲啖百無憚。
一病半月餘，食味等土炭。
晝睡反多夜，夕呻每徹旦。
席硬骨加痛，衾垢膚轉汗。
三更渴吻急，强起揭書幔。
燈暈大如盆，故作紅碧爛。
年今五十九，溘死詎足歎。
先君抱幽憤，較茲減三算。
杜梅兩詩老，聲價百代冠。
享壽僅及此，官職亦云漫。
又如同學生，何止夭閼半。
中道或無成，萬事春凌泮。
老我幸已多，苟脫兵火難。
剝膚極朘削，餬口就退愞。
造物屢見赦，得失互驚惋。
未容遽朽腐，更遣足憂患。
假如即不起，游魂去常榦。
殮具無可陳，襄事孰與贊。
二兒寓鄰州，兩月消息斷。
何時捐別業，理舟抵歸岸。
人生良艱哉，受此世緣絆。
搶榆及摶風，各各憑羽翰。
至靈可不如，外攻乏中捍。
自非有仙骨，寧免寒暑鍛。
彭殤終同途，顔跖匪殊貫。
形凝靡不銷，氣聚會有散。
達者悟斯理，盧胡一笑粲。
排悶寫心謠，治命實非亂。
病酒良苦
作者：方回
朝代：宋

一醉几于死，人疑呕出肝。
渴烧唇舌破，毒搅胃肠酸。
寝不知雷响，愁偏怯雨寒。
狎徒闻必哂，医叟疗应难。
冰水差能嚥，糜羹屡废餐。
从今对花处，止可啜茶看。
病酒良苦
作者：方回
朝代：宋

一醉幾於死，人疑嘔出肝。
渴燒唇舌破，毒攪胃腸酸。
寢不知雷響，愁偏怯雨寒。
狎徒聞必哂，醫叟療應難。
冰水差能嚥，糜羹屢廢餐。
從今對花處，止可啜茶看。
癸巳元日年六十七
作者：方回
朝代：宋

生平矻矻短檠窗，晚節灰心殢酒缸。
百歲三分新過二，十行一目舊無雙。
又驚客枕聽春雨，即合歸舟上浙江。
未必樊遲劣顔子，故應學稼勝爲邦。
癸巳生日二首·其一
作者：方回
朝代：宋

夜來終日雨如傾，曉起樓頭喜漸晴。
血氣衰微吾道勝，慾心死絕此身生。
一區宅愧先人業，萬首詩垂後世名。
蚊喙收聲蛙不吠，忽聞鄰柳送啼鶑。
癸巳生日二首·其一
作者：方回
朝代：宋

夜来终日雨如倾，晓起楼头喜渐晴。
血气衰微吾道胜，慾心死绝此身生。
一区宅愧先人业，万首诗垂后世名。
蚊喙收声蛙不吠，忽闻邻柳送啼鶑。
癸巳生日二首·其一
作者：方回
朝代：宋
体裁：七言律诗

夜来终日雨如倾，晓起楼头喜渐晴。血气衰微吾道胜，欲心死绝此身生。一区宅愧先人业，万首诗垂后世名。蚊喙收声蛙不吠，忽闻邻柳送啼莺。
癸巳生日二首·其二
作者：方回
朝代：宋

倚楼历历算行藏，囏阻颠危暗自伤。
垂近七旬天所借，孰怜三岁父云亡。
岭南蛊毒千山雾，燕北毡寒六月霜。
殿榜郡符皆画餠，空余骨痛似金疮。
癸巳生日二首·其二
作者：方回
朝代：宋

倚樓歷歷算行藏，囏阻顛危暗自傷。
垂近七旬天所借，孰憐三歲父云亡。
嶺南蠱毒千山霧，燕北氈寒六月霜。
殿榜郡符皆畫餠，空餘骨痛似金瘡。
癸未九日
作者：方回
朝代：宋

芙蓉一雨烂枝繁，篱落纷披菊满园。
岁月少恩寒事迫，干坤多难老身存。
酒逢我辈何拘节，山在吾家不出门。
高可常登亦常醉，独能此日与销魂。
癸未九日
作者：方回
朝代：宋

芙蓉一雨爛枝繁，籬落紛披菊滿園。
歲月少恩寒事迫，乾坤多難老身存。
酒逢我輩何拘節，山在吾家不出門。
高可常登亦常醉，獨能此日與銷魂。
癸未至節以病晚起走筆戲書紀事排悶十首·其一
作者：方回
朝代：宋

遇節何其窘，治家乃爾難。
穀生舂苦碎，薪貴竈嫌寬。
病體危狼狽，時情畏觸蠻。
擁衾聞客至，强整舊衣冠。
癸未至節以病晚起走筆戲書紀事排悶十首·其一〇
作者：方回
朝代：宋

雲無可書者，泥屨隔牆聲。
小市扃虛肆，荒庖絕美烹。
流涎淮蟹紫，入夢海柑頳。
莫殢閉關卦，兵戈商不行。
癸未至節以病晚起走筆戲書紀事排悶十首·其七
作者：方回
朝代：宋

重報鶑花信，誰司鐵炭權。
更經三度節，即滿六旬年。
豪動書千紙，窮難致一錢。
不憂無穴葬，惟喜有詩傳。
癸未至節以病晚起走筆戲書紀事排悶十首·其三
作者：方回
朝代：宋

忍事寧生癭，今誰似我能。
缺錢分竈婢，賒米乞庵僧。
惡語聞皆恕，凡詩見亦稱。
平生樓百尺，非復舊陳登。
癸未至節以病晚起走筆戲書紀事排悶十首·其九
作者：方回
朝代：宋

古道古君子，今於何處求。
每聞梔馬箠，不慮蘗馿鞦。
賈藥全多僞，醫錢卒易酬。
頭岑姑止酒，或恐自然瘳。
癸未至節以病晚起走筆戲書紀事排悶十首·其二
作者：方回
朝代：宋

屋少未成宅，地寬聊作園。
吾能甘菜食，或頗送花根。
蒔喜陽坡暖，澆憐凍井溫。
丁寧三徑客，緩步惜苔痕。
癸未至節以病晚起走筆戲書紀事排悶十首·其五
作者：方回
朝代：宋

老子家風舊，從來節是常。
糟薑三盞酒，桕燭一爐香。
今歲適多病，吾兒猶異鄉。
十分無意緒，簷雨曉淋浪。
癸未至節以病晚起走筆戲書紀事排悶十首·其八
作者：方回
朝代：宋

家人簪珥舊，草草亦梳粧。
雪几茶花雅，風爐柿葉香。
乃翁時自笑，此輩詎吾量。
免賀俱休拜，新正一併償。
癸未至節以病晚起走筆戲書紀事排悶十首·其六
作者：方回
朝代：宋

貧家無節物，何况此荒城。
村妓聞來賀，山翁懶出迎。
頭瘍連耳腫，夜雨雜風鳴。
政爾堪高卧，牀香菊枕成。
癸未至節以病晚起走筆戲書紀事排悶十首·其四
作者：方回
朝代：宋

此老誰能畫，蒙頭一破巾。
有杯常設客，無局不饒人。
僕醉鄰翁怒，兒啼乳媼嗔。
佯聾付一笑，莫漫耗精神。
癸未至节以病晚起走笔戏书纪事排闷十首·其一
作者：方回
朝代：宋

遇节何其窘，治家乃尔难。
谷生舂苦碎，薪贵竈嫌宽。
病体危狼狈，时情畏触蛮。
拥衾闻客至，强整旧衣冠。
癸未至节以病晚起走笔戏书纪事排闷十首·其一〇
作者：方回
朝代：宋

云无可书者，泥屦隔墙声。
小市扃虚肆，荒庖绝美烹。
流涎淮蟹紫，入梦海柑頳。
莫殢闭关卦，兵戈商不行。
癸未至节以病晚起走笔戏书纪事排闷十首·其七
作者：方回
朝代：宋

重报鶑花信，谁司铁炭权。
更经三度节，即满六旬年。
豪动书千纸，穷难致一钱。
不忧无穴葬，惟喜有诗传。
癸未至节以病晚起走笔戏书纪事排闷十首·其三
作者：方回
朝代：宋

忍事宁生瘿，今谁似我能。
缺钱分竈婢，赊米乞庵僧。
恶语闻皆恕，凡诗见亦称。
平生楼百尺，非復旧陈登。
癸未至节以病晚起走笔戏书纪事排闷十首·其九
作者：方回
朝代：宋

古道古君子，今于何处求。
每闻栀马棰，不虑蘗馿秋。
贾药全多僞，医钱卒易酬。
头岑姑止酒，或恐自然瘳。
癸未至节以病晚起走笔戏书纪事排闷十首·其八
作者：方回
朝代：宋

家人簪珥旧，草草亦梳粧。
雪几茶花雅，风炉柿叶香。
乃翁时自笑，此辈讵吾量。
免贺俱休拜，新正一併偿。
登上竺興福寺新閣五首·其一
作者：方回
朝代：宋

獅子峰高側見巔，怒飛危欲墮簷前。
千松萬竹闌干畔，瘦骨秋寒似雪天。
登上竺興福寺新閣五首·其三
作者：方回
朝代：宋

跳過西湖萬萬重，半天蓬鬢洗松風。
自慚不得留終日，又向船中入市中。
登上竺興福寺新閣五首·其二
作者：方回
朝代：宋

面面峰巒傑閣新，好山借我倚欄身。
商量壁記留名易，未是題詩第一人。
登上竺興福寺新閣五首·其五
作者：方回
朝代：宋

燕蟄蜂瘖菊始開，秋凉入骨病堆豗。
吟僧欲約山中宿，後夜須携絮被來。
登上竺興福寺新閣五首·其四
作者：方回
朝代：宋

乳竇峰前路不窮，穿林踰嶺浙江通。
紫陽山雨釣臺月，消得潮頭幾信風。
登屋东山作
作者：方回
朝代：宋

我生篾拘束，萍梗堕游宦。
迟暮齿髪落，归来岁已晏。
□□一纪前，罢官避谗讪。
故人为买地，诛茅偃岩涧。
忍饥苦不坚，浪出蹈忧患。
缪遭千骑拥，动阅万甲擐。
亦尝排九阊，稍纳小臣谏。
途穷事已去，运尽泪空潸。
狼虎恣吞噬，鬼蜮肆亵嫚。
岂料全性命，復此莳葵苋。
坏屋如敝衣，随意补破绽。
北檐着马槽，南墙葺羊栈。
东山一何高，癖习喜登覸。
荒蹊乏耘丁，褰裳现{骨夋}骭。
百谷锁密雾，秋阳一除铲。
聚落草树分，耕畬冈陂间。
凄其寒事迫，天意欲过雁。
藴隆兹可虑，旨蓄焉所办。
曰予本窭士，枯淡少小惯。
但恐涸辙鱼，生望绝罩汕。
赀用傥粗给，终老寄衰慢。
不然弃去之，七泽钓葭薍。
蛟龙无定宅，麒麟不受豢。
瞇目埃堁儿，孰能判真贋。
登屋東山作
作者：方回
朝代：宋

我生篾拘束，萍梗墮游宦。
遲暮齒髪落，歸來歲已晏。
□□一紀前，罷官避讒訕。
故人爲買地，誅茅偃巖澗。
忍饑苦不堅，浪出蹈憂患。
繆遭千騎擁，動閲萬甲擐。
亦嘗排九閶，稍納小臣諫。
途窮事已去，運盡淚空潸。
狼虎恣吞噬，鬼蜮肆褻嫚。
豈料全性命，復此蒔葵莧。
壞屋如敝衣，隨意補破綻。
北簷著馬槽，南牆葺羊棧。
東山一何高，癖習喜登覸。
荒蹊乏耘丁，褰裳現{骨夋}骭。
百谷鎖密霧，秋陽一除鏟。
聚落草樹分，耕畬岡陂間。
凄其寒事迫，天意欲過雁。
藴隆茲可慮，旨蓄焉所辦。
曰予本窶士，枯淡少小慣。
但恐涸轍魚，生望絕罩汕。
貲用儻粗給，終老寄衰慢。
不然棄去之，七澤釣葭薍。
蛟龍無定宅，麒麟不受豢。
瞇目埃堁兒，孰能判真贋。
登秀山至半而还有怀宾旸
作者：方回
朝代：宋

拥书终日汗如浆，试上崔嵬觅晚凉。
忽喜孤烟支拄杖，偶逢平石寘绳床。
十年世事头鬚白，六月江城草树苍。
莫尽山颠且山半，待携诗友共清觞。
登秀山至半而還有懷賓暘
作者：方回
朝代：宋

擁書終日汗如漿，試上崔嵬覓晚凉。
忽喜孤煙支拄杖，偶逢平石寘繩床。
十年世事頭鬚白，六月江城草樹蒼。
莫盡山顛且山半，待携詩友共清觴。
登高臨大江
作者：方回
朝代：宋

客思忽不樂，登高臨大江。
風湍睇遥席，雲岫思幽窗。
淮蔞昔未茁，廬瀑今已淙。
我本休官人，曷爲栖是邦。
中腸有所思，所思渺天末。
戎徼融古雪，波浪日以闊。
西從巴硤下，南與洞庭合。
身無黄鵠翅，九疑不可越。
宿負子錢急，歲收南畝稀。
兒女望我還，豈不歌式微。
彷彿漢陽樹，突兀吳王磯。
佳音或跫然，未忍輕言歸。
鄰牆善蓍翁，盍往决咎吉。
鬼神素所昧，忠信詎云忒。
聚糧別里門，業已掉臂出。
小俟麥風凉，馬蹄患不疾。
白云山房次韵马道士虚中三首·其一
作者：方回
朝代：宋

閒愁不断连天远，浊醪快似并州剪。
兴亡得丧横胸中，冰消雪释春风转。
我本不学抱朴翁，何修致此丹砂容。
服食呼吸能还童，不如但饮瑠璃钟。
宝莲山南屡簪聚，醉乡不省归来处。
东邻西舍姓名谁，但记门前大樗树。
白云山房次韵马道士虚中三首·其三
作者：方回
朝代：宋

霜凈天空心共远，一缕游丝无可剪。
欲识人间真道人，眼近红尘念头转。
历历落落一秃翁，取数过多邴曼容。
从今教子为牧童，岂復敢望铭鼎钟。
閒朋冷友时相聚，方寸不无暗合处。
谷神玄牝要深知，钓竿须拂珊瑚树。
白土道中
作者：方回
朝代：宋

雪后江南路，新晴野日浓。
车舆通旅客，篱落聚村僮。
澌解波□□，泥干土未松。
吾家有春酒，归斸故园菘。
白土道中
作者：方回
朝代：宋

雪後江南路，新晴野日濃。
車輿通旅客，籬落聚村僮。
澌解波□□，泥乾土未鬆。
吾家有春酒，歸斸故園菘。
白水寺
作者：方回
朝代：宋

壁畫暗金剛，無人犬吠堂。
翠苔千古潤，玉水一尋方。
塵路雲蒸火，陰林石凝霜。
仙凡元不遠，咫尺異炎凉。
白茅道中
作者：方回
朝代：宋

世故時時異，年華物物新。
溪聲添夜雨，麥事待晴春。
草棘扃空戶，巖崖伏凍人。
問言何至此，征騎往來頻。
白雲山房次韻馬道士虛中三首·其一
作者：方回
朝代：宋

閒愁不斷連天遠，濁醪快似并州剪。
興亡得喪橫胸中，冰消雪釋春風轉。
我本不學抱朴翁，何脩致此丹砂容。
服食呼吸能還童，不如但飲瑠璃鍾。
寶蓮山南屢簪聚，醉鄉不省歸來處。
東鄰西舍姓名誰，但記門前大樗樹。
白雲山房次韻馬道士虛中三首·其三
作者：方回
朝代：宋

霜凈天空心共遠，一縷遊絲無可剪。
欲識人間真道人，眼近紅塵念頭轉。
歷歷落落一禿翁，取數過多邴曼容。
從今教子爲牧童，豈復敢望銘鼎鐘。
閒朋冷友時相聚，方寸不無暗合處。
谷神玄牝要深知，釣竿須拂珊瑚樹。
白雲山房次韻馬道士虛中三首·其二
作者：方回
朝代：宋

意所欲往路無遠，暖韭早梅政堪剪。
相逢不少酒一盃，大勝能成丹九轉。
爭席者誰斯薪翁，何至帖奉魚軍容。
我一山僕君一童，亦無蛾眉間歌鐘。
忽如雲散倏萍聚，無何有鄉是歸處。
寄聲爲謝黄面仙，焉用七重圍寶樹。
白雲李處士於大樗下築小庵用題王子由書齋韻賦之
作者：方回
朝代：宋

天地元知一指齊，樗庵小小架榱題。
故應懶散身常健，孰謂昂藏意未低。
神氣自調丹鼎火，仙班不藉紫芝泥。
落成此老來酣飲，酬爵端容據席西。
百憂
作者：方回
朝代：宋

病骨真如削，耕疇已盡捐。
終隨萬形弊，何用百憂煎。
常肯事如意，恐無詩可傳。
屈伸判成敗，吾亦聽之天。
真定路教授鹿泉李君丁亥五月十二日巳时生紫阳虚叟方回丁亥五月十一日巳时生相遇旅邸同登酒楼各出新诗遂成老友
作者：方回
朝代：宋

邂逅相逢两秃翁，亥年巳月巳时同。
偶先一日敢争长，各及七旬俱固穷。
尘世谁能吟鬓白，少年莫笑醉颜红。
累朝南北兴亡事，合征公为太史公。
真定路教授鹿泉李君丁亥五月十二日巳時生紫陽虛叟方回丁亥五月十一日巳時生相遇旅邸同登酒樓各出新詩遂成老友
作者：方回
朝代：宋

邂逅相逢兩禿翁，亥年巳月巳時同。
偶先一日敢爭長，各及七旬俱固窮。
塵世誰能吟鬢白，少年莫笑醉顔紅。
累朝南北興亡事，合徵公爲太史公。
石头田
作者：方回
朝代：宋

昼欲求一淘，有竈无竈烟。
夜欲求一榻，有屋无屋椽。
历历数百里，无人居道边。
问言何至此，我亦为恍然。
江西走荆蜀，行行三十年。
铃卒递羽檄，贩夫骈担肩。
观国上秀士，奉使骤达官。
车马或相遇，往往皆衣冠。
后陇竹未断，前坡花已妍。
入肆欲美酒，既醉不问钱。
是时鬓如漆，浩歌无忧端。
岂谓再至此，满颐霜雪攒。
寻觅旧题壁，脱落迷榛菅。
干淳老前辈，间有数字完。
昔时所见人，往往沉重泉。
翕张孰移斡，隆替更变迁。
云暧淡竹岭，雨昏石头田。
我仆既已惰，我马復不前。
慷慨一以思，古有行路难。
难更莫如今，怀古空永嘆。
石門市
作者：方回
朝代：宋

村村籬落似，慈竹密如雲。
鬨市千家聚，康莊五郡分。
連門香白酒，倚戶粲紅裙。
今日尋荒店，無薪給午饙。
石頭田
作者：方回
朝代：宋

晝欲求一淘，有竈無竈煙。
夜欲求一榻，有屋無屋椽。
歷歷數百里，無人居道邊。
問言何至此，我亦爲恍然。
江西走荆蜀，行行三十年。
鈴卒遞羽檄，販夫駢擔肩。
觀國上秀士，奉使驟達官。
車馬或相遇，往往皆衣冠。
後隴竹未斷，前坡花已妍。
入肆欲美酒，既醉不問錢。
是時鬢如漆，浩歌無憂端。
豈謂再至此，滿頤霜雪攢。
尋覓舊題壁，脫落迷榛菅。
乾淳老前輩，間有數字完。
昔時所見人，往往沉重泉。
翕張孰移斡，隆替更變遷。
雲曖淡竹嶺，雨昏石頭田。
我僕既已惰，我馬復不前。
慷慨一以思，古有行路難。
難更莫如今，懷古空永嘆。
碧桃花
作者：方回
朝代：宋

一种玄都旧种花，谁将缟雪换蒸霞。
羣仙醉啖瑶池果，况核曾封白玉砂。
碧桃花
作者：方回
朝代：宋

一種玄都舊種花，誰將縞雪換蒸霞。
羣仙醉啖瑶池果，况核曾封白玉砂。
示長兒存心
作者：方回
朝代：宋

我家歙山下，不滿五頃田。
捐棄已過半，豈不爲子錢。
兵甲跨江海，喧豗踰十年。
零落殆萬卷，荒凉餘數椽。
借使盡售之，事亦關諸天。
平生鄙貨殖，黄金散如烟。
孰知兩鬢雪，枯腸幾不饘。
無憂恐難老，故遣百慮煎。
樂者未必壽，死返在我先。
屬有客語我，法當營塚阡。
兒曹勿過計，葬穴自有緣。
隻雞可以祭，故絮亦足纏。
但戒傚俚俗，佛事徒喧闐。
文公有家禮，夙已書諸篇。
父貧至累子，能不心惻然。
揣量內無愧，視世差獨賢。
囊中了無物，積稿詩三千。
詎敢望放翁，至有萬首傳。
嚴陵所寓屋，稍已割東偏。
鄰翁覓菜地，更當乞西壖。
今我欲裹糧，一汎濤江船。
永謝麟閣夢，寧垂黿鼎涎。
故人儻相濟，匪伊歸棹旋。
紫陽政自佳，携汝追羣仙。
示长儿存心
作者：方回
朝代：宋

我家歙山下，不满五顷田。
捐弃已过半，岂不为子钱。
兵甲跨江海，喧豗踰十年。
零落殆万卷，荒凉余数椽。
借使尽售之，事亦关诸天。
平生鄙货殖，黄金散如烟。
孰知两鬓雪，枯肠几不饘。
无忧恐难老，故遣百虑煎。
乐者未必寿，死返在我先。
属有客语我，法当营冢阡。
儿曹勿过计，葬穴自有缘。
隻鸡可以祭，故絮亦足缠。
但戒效俚俗，佛事徒喧阗。
文公有家礼，夙已书诸篇。
父贫至累子，能不心恻然。
揣量内无愧，视世差独贤。
囊中了无物，积稿诗三千。
讵敢望放翁，至有万首传。
严陵所寓屋，稍已割东偏。
邻翁觅菜地，更当乞西壖。
今我欲裹粮，一泛涛江船。
永谢麟阁梦，宁垂鼋鼎涎。
故人傥相济，匪伊归棹旋。
紫阳政自佳，携汝追羣仙。
社前一日用中秋夜未尽韵
作者：方回
朝代：宋
体裁：古风

清晨视园树，槁叶脱梧槚。邻家馈彘肉，里巷作秋社。报赛有故常，民俗其敢罢。勾龙得无羞，土毛旱欲赭。贫家节□常，素不徼福嘏。又况禁酒严，罄室覆老瓦。两男隔邻郡，久未泛归槎。小儿及二女，嬉戏粗娅姹。叫啼索梨栗，短裳或露胯。乃翁老钝极，久困谗口哆。下体毒痔漏，中脘痼症瘕。舂秫裹青箬，杵臼亦旋假。意以娱幼稚，鲜欢类炙輠。东墙掘小池，南荣续前厦。明旦宜鸠匠，窘局笑穷�。排闷赋此作，鄙俚愧不雅。
社前一日用中秋夜未尽韵
作者：方回
朝代：宋

清晨视园树，槁叶脱梧槚。
邻家馈彘肉，里巷作秋社。
报赛有故常，民俗其敢罢。
勾龙得无羞，土毛旱欲赭。
贫家节□常，素不徼福嘏。
又况禁酒严，罄室覆老瓦。
两男隔邻郡，久未泛归槎。
小儿及二女，嬉戏粗娅姹。
叫啼索梨栗，短裳或露骻。
乃翁老钝极，久困谗口哆。
下体毒痔漏，中脘痼癥瘕。
舂秫裹青箬，杵臼亦旋假。
意以娱幼稚，鲜欢类炙輠。
东墙掘小池，南荣续前厦。
明旦宜鸠匠，窘局笑穷𥦛。
排闷赋此作，鄙俚愧不雅。
社前一日用中秋夜未盡韻
作者：方回
朝代：宋

清晨視園樹，槁葉脫梧檟。
鄰家餽彘肉，里巷作秋社。
報賽有故常，民俗其敢罷。
勾龍得無羞，土毛旱欲赭。
貧家節□常，素不徼福嘏。
又况禁酒嚴，罄室覆老瓦。
兩男隔鄰郡，久未泛歸槎。
小兒及二女，嬉戲粗婭姹。
叫啼索梨栗，短裳或露骻。
乃翁老鈍極，久困讒口哆。
下體毒痔漏，中脘痼癥瘕。
舂秫裹青箬，杵臼亦旋假。
意以娛幼稚，鮮歡類炙輠。
東牆掘小池，南榮續前厦。
明旦宜鳩匠，窘局笑窮𥦛。
排悶賦此作，鄙俚愧不雅。
社后己未始雨酒边书
作者：方回
朝代：宋

今年五月梅，昼夜雨不止。
及兹七八月，一旱乃如此。
古言了无验，社公饮旧水。
岂其世俗移，难復论常理。
里门分内竟，谁记戊与己。
诘朝始霢霂，渐作霈然喜。
破靴行荒园，沙泥濡足指。
蕉扇戴头归，声类钓蓬底。
有田谷不登，无田吾何耻。
荷锄莳蔬者，告谓土润咫。
芙蓉一二开，红蓼乱纷委。
木落楼阁出，风物甚清美。
偶兹樽酒具，小醉亦可尔。
土木愚顽姿，颓然隠吟几。
天地万古悠，微躯一稊蚁。
区区曷足云，后当知此士。
社后復晴
作者：方回
朝代：宋

无租犹欲望丰年，岂不差于酤籴便。
浪说岁星守南斗，略微社雨润秋田。
异哉古语俱难信，老矣余生益自怜。
已近重阳更晴旱，潘郎佳句亦虚传。
社後己未始雨酒邊書
作者：方回
朝代：宋

今年五月梅，晝夜雨不止。
及茲七八月，一旱乃如此。
古言了無驗，社公飲舊水。
豈其世俗移，難復論常理。
里門分內竟，誰記戊與己。
詰朝始霢霂，漸作霈然喜。
破靴行荒園，沙泥濡足指。
蕉扇戴頭歸，聲類釣蓬底。
有田穀不登，無田吾何耻。
荷鋤蒔蔬者，告謂土潤咫。
芙蓉一二開，紅蓼亂紛委。
木落樓閣出，風物甚清美。
偶茲樽酒具，小醉亦可爾。
土木愚頑姿，頹然隠吟几。
天地萬古悠，微軀一稊蟻。
區區曷足云，後當知此士。
社後復晴
作者：方回
朝代：宋

無租猶欲望豐年，豈不差於酤糴便。
浪說歲星守南斗，略微社雨潤秋田。
異哉古語俱難信，老矣餘生益自憐。
已近重陽更晴旱，潘郎佳句亦虛傳。
社日風雨病酒
作者：方回
朝代：宋

怱怱社燕時，此况豈前知。
道左家書斷，春蒸客舍卑。
醉成難治病，悶賦不工詩。
塊卧聽風雨，吾兒亦見思。
社日风雨病酒
作者：方回
朝代：宋
体裁：五言律诗

匆匆社燕时，此况岂前知。道左家书断，春蒸客舍卑。醉成难治病，闷赋不工诗。块卧听风雨，吾儿亦见思。
社日风雨病酒
作者：方回
朝代：宋

怱怱社燕时，此况岂前知。
道左家书断，春蒸客舍卑。
醉成难治病，闷赋不工诗。
块卧听风雨，吾儿亦见思。
祁門界
作者：方回
朝代：宋

辛苦營花圃，他鄉過一春。
馬兼人並老，僕笑主何貧。
尚憶桃符改，俄驚麥飯新。
吾州才入望，山色碧無塵。
离骚九歌图
作者：方回
朝代：宋

正则灵均皇揆余，屈子文章古所无。
我尝痛饮读□□，□乃復览九歌图。
九歌根源何所自，羲文周孔易□□。
□□坤马中孚鹤，鼎虎革豹未济狐。
载鬼一车豕负涂，先张之弧后说弧。
奇奇怪怪浩以博，湘纍取以为范模。
东皇太一九霄下，百灵护驾飞龙趋。
云中之君俨帝服，眇视四海翔天衢。
尧女舜妃两婵娟，想见当年泣苍梧。
大少司命尾东君，倏来忽逝纷驰驱。
河伯白鼋弭英辅，山鬼赤□□□□。
桂酒椒浆奠瑶玉，鼓迎箫送鸾凤舆。
佳人在望□□□，□君不见心踌躇。
采芳馨兮日将暮，有所思兮甘糜躯。
吾王不寤蛾眉嫉，知心惟有寡女媭。
一士葬鱼亡楚国，而况他日秦坑儒。
我诗颇似贾谊赋，敬弔先生空嗟吁。
秀亭秋怀十五首·其一〇
作者：方回
朝代：宋

乐莫乐登高，亦復悲莫悲。
乐兮携佳人，樽酒相追随。
惨惨古戍暮，烟寒秋角吹。
悲从此中起，孤游偶臻兹。
城南百尺楼，前是未有之。
城外两三冢，新葬復是谁。
往者已足鉴，百世悬可知。
秀亭秋怀十五首·其一一
作者：方回
朝代：宋

家富敌万乘，吾尝见其人。
生死握国柄，不復如人臣。
自谓盘石安，扫灭随埃尘。
岂不恃狙诈，政用祸尔身。
尔身一腐鼠，原野何足陈。
歌姬事别主，画堂生荆榛。
我嘆匪为此，遗祸殃齐民。
秀亭秋怀十五首·其一三
作者：方回
朝代：宋

茫茫六合间，孰是身自由。
贫贱不遑安，故迫口腹谋。
万事已云足，心火炎不休。
朝服寒食散，夜梦鬰仪楼。
鄙哉齐公子，泪下雍门周。
万世一陶叟，浩歌归故丘。
有酒醉即眠，无酒亦不求。
秀亭秋怀十五首·其一二
作者：方回
朝代：宋

去年醉家山，有菊余千本。
客中今亡是，所至草苯䔿。
凉风迫九月，暇日上崖巘。
野芳一二卉，亦足撷婉娩。
焉所得美酒，慰此岁年晚。
市荒苦贵籴，庖凊强疏饭。
薄暮归空斋，聊与蠹帙偃。
秀亭秋怀十五首·其一四
作者：方回
朝代：宋

薜荔络奇石，芙蓉艷荒垣。
寓目信所之，行行陟秋原。
南州八九月，已凉仍復暄。
林树略改色，沙湍才减痕。
忆在朔漠日，疲马风尘奔。
夜汲长城窟，晓涉滦河源。
老身冻欲死，其劳不可言。
秀亭秋怀十五首·其三
作者：方回
朝代：宋

天欲兴苍姬，一家三圣人。
扶持用礼乐，行苇于焉臻。
有国八百年，终亦化为秦。
末俗夸神仙，吐故以纳新。
彭门讫有冢，瀛洲浩无津。
羽衣还缑山，举家不得亲。
君幸有美酒，何不频沾唇。
秀亭秋怀十五首·其九
作者：方回
朝代：宋

登高见佳句，意会无非诗。
顾视不即收，顷刻已失之。
老树踞崖石，腹空犹有皮。
顾此有何好，爱玩频嗟咨。
侍者一童子，髧如枯髪垂。
从我仅一饱，万事无所知。
岂不亦怪我，徘徊将奚为。
秀亭秋怀十五首·其二
作者：方回
朝代：宋

痴痴谁氏子，昼夜安以偷。
其人一何乐，惟我攒百忧。
忧者谓速朽，顽骨病復瘳。
乐当必老寿，顾已归山丘。
饥生支床龟，饱死豺虎俦。
天道匪易测，人事谅难筹。
生死吾不知，及辰为兹游。
秀亭秋怀十五首·其五
作者：方回
朝代：宋

一室局户牖，古籍勤讨删。
鬰鬰忽不乐，扶杖登东山。
莽苍何所极，秋色天地间。
我欲出尘世，黄鹤无由攀。
忧端从空来，嵂矹未易宣。
意阔步武窄，四顾尽险艰。
不如復我所，陶此灵府闲。
秀亭秋怀十五首·其八
作者：方回
朝代：宋

积闷何可遣，高峰上云端。
水南彼何所，缥渺浮孤烟。
鬰塞树木古，深幽窗户妍。
一楫往从之，岂无凌波船。
绝景未易写，良朋求亦难。
独往或兴尽，空叩林下关。
不若遥相望，聊寄吾意焉。
秀亭秋懷十五首·其一
作者：方回
朝代：宋

高臺何巍巍，遠眄千里道。
長夏絕游朋，荒徑豐茂草。
菑翳一以剪，秋意豁幽抱。
能賦昔爲誰，今死骨已槁。
魂兮果何之，言語空媚好。
我欲有所酌，適值樽中燥。
焉得瓢天漿，伊人共傾倒。
秀亭秋懷十五首·其一〇
作者：方回
朝代：宋

樂莫樂登高，亦復悲莫悲。
樂兮携佳人，樽酒相追隨。
慘慘古戍暮，煙寒秋角吹。
悲從此中起，孤遊偶臻茲。
城南百尺樓，前是未有之。
城外兩三塚，新葬復是誰。
往者已足鑒，百世懸可知。
秀亭秋懷十五首·其一一
作者：方回
朝代：宋

家富敵萬乘，吾嘗見其人。
生死握國柄，不復如人臣。
自謂磐石安，掃滅隨埃塵。
豈不恃狙詐，政用禍爾身。
爾身一腐鼠，原野何足陳。
歌姬事別主，畫堂生荆榛。
我嘆匪爲此，遺禍殃齊民。
秀亭秋懷十五首·其一三
作者：方回
朝代：宋

茫茫六合間，孰是身自由。
貧賤不遑安，故迫口腹謀。
萬事已云足，心火炎不休。
朝服寒食散，夜夢鬰儀樓。
鄙哉齊公子，淚下雍門周。
萬世一陶叟，浩歌歸故丘。
有酒醉即眠，無酒亦不求。
秀亭秋懷十五首·其一二
作者：方回
朝代：宋

去年醉家山，有菊餘千本。
客中今亡是，所至草苯䔿。
凉風迫九月，暇日上崖巘。
野芳一二卉，亦足擷婉娩。
焉所得美酒，慰此歲年晚。
市荒苦貴糴，庖凊强疏飯。
薄暮歸空齋，聊與蠹帙偃。
秀亭秋懷十五首·其一五
作者：方回
朝代：宋

老懷幸無事，何用知秋風。
團團烏桕樹，一葉垂殷紅。
爲此有所感，長吟敲虛空。
城市了在目，心隔雲萬重。
燕席鼓吹急，游騎呵殿雄。
亦各適爾適，擾擾塵堁中。
焉知天地外，有此頹然翁。
秀亭秋懷十五首·其一四
作者：方回
朝代：宋

薜荔絡奇石，芙蓉艷荒垣。
寓目信所之，行行陟秋原。
南州八九月，已凉仍復暄。
林樹略改色，沙湍才減痕。
憶在朔漠日，疲馬風塵奔。
夜汲長城窟，曉涉灤河源。
老身凍欲死，其勞不可言。
秀亭秋懷十五首·其七
作者：方回
朝代：宋

一針落大海，萬古無還期。
纖纖刺繡女，斷腸終爾思。
物重干將去，心願精衛爲。
鄰嫗適有此，殷勤來獻之。
銛鋒貫綵縷，縫紉實所宜。
匪妾舊時物，愴然雙淚垂。
如何大丈夫，忘恩忽如遺。
秀亭秋懷十五首·其三
作者：方回
朝代：宋

天欲興蒼姬，一家三聖人。
扶持用禮樂，行葦於焉臻。
有國八百年，終亦化爲秦。
末俗誇神仙，吐故以納新。
彭門訖有塚，瀛洲浩無津。
羽衣還緱山，舉家不得親。
君幸有美酒，何不頻沾唇。
秀亭秋懷十五首·其九
作者：方回
朝代：宋

登高見佳句，意會無非詩。
顧視不即收，頃刻已失之。
老樹踞崖石，腹空猶有皮。
顧此有何好，愛玩頻嗟咨。
侍者一童子，髧如枯髪垂。
從我僅一飽，萬事無所知。
豈不亦怪我，徘徊將奚爲。
秀亭秋懷十五首·其二
作者：方回
朝代：宋

癡癡誰氏子，晝夜安以偷。
其人一何樂，惟我攢百憂。
憂者謂速朽，頑骨病復瘳。
樂當必老壽，顧已歸山丘。
饑生支牀龜，飽死豺虎儔。
天道匪易測，人事諒難籌。
生死吾不知，及辰爲茲遊。
秀亭秋懷十五首·其五
作者：方回
朝代：宋

一室局戶牖，古籍勤討刪。
鬰鬰忽不樂，扶杖登東山。
莽蒼何所極，秋色天地間。
我欲出塵世，黄鶴無由攀。
憂端從空來，嵂矹未易宣。
意闊步武窄，四顧盡險艱。
不如復我所，陶此靈府閑。
秀亭秋懷十五首·其八
作者：方回
朝代：宋

積悶何可遣，高峰上雲端。
水南彼何所，縹渺浮孤烟。
鬰塞樹木古，深幽窗戶妍。
一楫往從之，豈無凌波船。
絕景未易寫，良朋求亦難。
獨往或興盡，空叩林下關。
不若遥相望，聊寄吾意焉。
秀亭秋懷十五首·其六
作者：方回
朝代：宋

宣父老于行，苦辛定六藝。
至今峨冕旒，萬國奉蒸祭。
當時困在陳，粒粟不能致。
宰割諸侯王，重瞳氣蓋世。
燒紀不啻虱，烹周僅若彘。
焉知千金首，乃爲馬童利。
此口酒可澆，是事可以置。
秀亭秋懷十五首·其四
作者：方回
朝代：宋

秋風西北來，一夕幾萬里。
湛湛長江楓，落葉逝流水。
自非貞勁草，顔色槁欲死。
時當蟄蛟龍，么麽況螻蟻。
塞墐非不可，旨蓄焉所恃。
空褚乏裳衣，敝絮誰與理。
陽春何日還，悲哉遠遊子。
秀山霜晴晚眺与赵宾旸黄惟月联句
作者：方回
朝代：宋
体裁：古风

一峰何峥嵘，万象悉匍匐。心包元气并，影立太空独。遥瞻极乾端，俯瞰际坤轴。飘飘凌云身，杳杳送鸿目。挥袖裨八风，开襟吞百渎。醒脾咽醇清，涤髓荡痼俗。斗摘紫垣杓，日攀黄道毂。川令夷若奔，林诃魍魈伏。螺蚌视三神，杯盎阅四隩。参旗摩右肩，昆苑踏左足。营营蚁磨旋，戢戢蜂房簇。膻俎餍前臑，诗瓢悭半菽。历测尊卢年，桴穷沃焦谷。畴非浮点沤，吾亦寄粒粟。气形孰融结，高深谁浚矗。娲皇不能补，共工多事触。飞思腾虚遨，殚精驰迥瞩。浩浩蔑垠涯，浑浑曷边幅。百刻倏汐潮，九行递朏朒。达观等鹏鹪，殊趋殽燕蝠。仙驭鞭虬螭，神驾轨骊騄。寰中无遁照，象外有玄烛。推寻制字苍，究考画卦宓。万变既日滋，百灵遂宵哭。某氏马锡三，何人鳌钓六。底所真蓬瀛，是间自濠濮。佳辰每难值，奇赏讵嫌数。达士多放旷，拘儒例踧蹜。味同侨札交，臭异智辅族。稽首礼初梅，掀髯叫馀菊。节届小大寒，岁得中下熟。野礼讲蜡迎，侲朋阅傩逐。皴肤剥枯藓，瘦发立冻木。青针抽麦麰，绛粒茁樱薁。乌龙特嵯峨，白雁几湾洑。霞谯抹微绡，烟市皱轻縠。画嶂屏横纵，字溪篆直曲。兰非灌能馨，柏岂撼可秃。长冈脩蛇驰，短阜矮鳖缩。一塔耸锥颖，千畦界棋局。冷祠逃鼪鼯，荒冢吓鸱鵩。汲窟仆桔槔，穫场眠碌碡。橡实翻箨瘦，笋萌认鞭斸。莽啼潜钩辀，篱嚼偃觳觫。樵肩疮长镵，猎臂袒偏裻。相劳声阿邪，力作响蓬扑。闻磬认禅窗，指幡窥佛屋。邃森踰二林，美秀埒三竺。笼影夜龛灯，板声晓堂粥。匪经陆老学，孰识陈尊宿。兵比休虎屯，盗俱就鲸戮。耨镈衍新畬，燧亭隳旧筑。连营释鞞琫，四野竞畚梮。别墅喧榼壶，圜扉静敲朴。今各有缊袍，昔俱无旨蓄。骎骎熙运开，沓沓壮观复。闾阎一烬空，栋宇万础续。货廛富鲍鱐，米市积穜稑。登临恣夷犹，生息赖亭毒。扫阴开晚晴，破冱作春燠。硗畴蹙龟纹，涸浍开瓦卜。昏声沸群鸦，暮色隐孤鹜。店遥旅叱驴，陇隔稚唤犊。鴂谣音哳嘲，偻荷步彳亍。浦溆出渔艇，埼碛泊商舳。僧包侧肩挑，奚囊俯腰束。护舍荒吠狺，投林倦翔速。驿蹄雷铿鍧，野燎星熠煜。警棚报鼕鼕，栖埘呼喌喌。相与忘是非，足堪了昏旭。矧兹瑞六霙，预云宜百谷。狐兔各深藏，蝻蝝靡遗育。潜鱼未拨剌，骇兽或踯躅。倒影已巅崖，馀凌尚丘麓。宿孽芽嫩黄，流澌酝娇绿。联拳一舂锄，格磔双属玉。搯苗揽奇辛，擘蕾嗅幽馥。蛰户咸伺霆，烧痕渐矜曝。审观寒向阑，追念暑尝酷。凉既免炮燖，温又救皲瘃。大化有乘除，胜残无断属。是邦信巍巍，厥闻久昱昱。淮海分扬州，斗牛躔北陆。秦汉会稽吴，隋唐新定睦。户歌楚人骚，家佩桐君录。入笼尽参芝，盈室肯薋菉。辉凤远媒翳，祥麟哂童牿。栋材茂椅桐，跃冶乳镠鋈。贤守宋广平，兴君刘文叔。徵隐屈黈旒，哀茕极膏沐。缅怀解剑耕，遐想负薪鬻。咳唾变兴亡，咄嗟异荣辱。荛夫被儒衣，耕叟辟家塾。道味调漆胶，谊声协敔柷。严范盛蒸尝，轩莱恪尸祝。勃兴畏后生，朋来乐私淑。骈肩长裾曳，比屋短檠读。高科接踵武，雅德棻被服。委巷致聘旌，徒步胹公餗。车引太仆驺，马给上林蓿。岂惟供爪牙，固将倚心腹。文华凌屈宋，武略迈颇牧。袁丝却腐阉，丙吉雪冤狱。差毫别同和，立界辨刚欲。达汝媲稷皋，退吾侪绮角。中焉敛韬略，外也灭表襮。村诂订荄箕，俚授折都郁。四经审钩弦，三秀攻珞琭。处士傲貂绅，侠徒竞鸡鞠。里闾剧华腴，官府务涵霂。喝雉投彩琼，落雕捷鸣骲。高赀轶陶朱，雄辨骋张禄。美酿压郫筒，大烹椎獠犦。舞残金凤攲，歌缓翠蛾蹙。千楼向笛吹，万室陶巾漉。馀尊沾皂隶，残炙饫童仆。遐征罕赍粮，酗寝或枕曲。间尝极备无，一是耻嘑蹴。金彩剪胜幡，沙囊篆符箓。秋枣溲牂膏，冬稻熬狼臅。城市虽冯扶，郊野尚轩喾。四时务锄耰，千村鸣杼柚。颗粒本牛衣，丝缕出蚕䒼。䌖商何羡闽，药市勿诧蜀。盛年念畴昔，微梦恍忽倏。已知壮心违，未觉老颜恧。久黏簿书黐，幸脱簪冕梏。得与麋鹿群，敢兼熊鱼欲。席珍非待聘，有玉谩韫椟。冥心同子綦，徐步效颜歜。一麾断鹓班，百举阅饩告。仙忝真应宗，诗愧玄英属。亲故焮妖灾，怨雠腾谤讟。字幼窘空空，省躬危毣毣。卑飞类鹪鴳，逸步谢骅骕。庶几便帻幍，焉能事鞲絭。双洪汹奔涛，孤派涩凝瀑。窗徒聚雪萤，袍未释银鹄。之子虞一夔，伊人郑七穆。三足分鼎铛，两锋交箭镞。塼埴冀良陶，粝疏就精凿。诚难角妙染，缪许啐馀莤。狂吟动千字，豪饮辄百斛。墨淡立儿研，杯迟走童趣。自倚大户宽，岂畏险韵复。胆痒生芒棱，唾圆洗尘醭。登山石同憩，临流泉共匊。被褐敌裘绮，羹藜胜粱肉。砖垆煎茱茶，瓦豆饤茈菔。园无迂叟花，亭有醉翁蔌。棕疏摘麈柄，莎软敷狨褥。藤阴皆帷帱，松韵即筇筑。逸兴春空云，耐交岁寒竹。山腴嘬糟狸，海异吮酱鲎。黎斑屑鹧鸪，端眼濯鸲鹆。书穷萧衍评，奕妙王粲覆。生平嗜好迂，我辈友谊笃。矢诗一赓酬，言志双启沃。析理精洛伊，谈史究温涑。望之真堂堂，毛遂岂碌碌。虞初九百篇，方朔三千牍。酸咸糅盐梅，杗桷裁棫朴。论文如有竞，见义每相勖。燕乐思鹿鸣，切磋慕淇澳。公直性所钟，辛勤起常夙。蘖佞请尚方，抨妖官硩簇。扣阍幡屡举，寓直被曾襆。刚肠挫未衰，劲气老弥肃。百粤转沅湘，九河交济泺。魂惊舞波帆，力弱掀淖辐。道异十获禽，理难百中鹄。晞颜宁如愚，尚老且缘督。浮荣等槐蚁，往事付蕉鹿。乐天心自怡，知命頞奚蹙。于野同人亨，勿药无妄福。攀附联瀛登，广胖适沂浴。寄兴本真率，成章仍丰缛。时能一来游，倾箧买醽醁。
秀山霜晴晚眺与赵宾旸黄惟月联句
作者：方回
朝代：宋

一峰何峥嵘，万象悉匍匐。
心包元气并，影立太空独。
遥瞻极干端，俯瞰际坤轴。
飘飘凌云身，杳杳送鸿目。
挥袖裨八风，开襟吞百渎。
醒脾嚥醇清，涤髓荡痼俗。
斗摘紫垣杓，日攀黄道毂。
川令夷若奔，林诃魍魈伏。
螺蚌视三神，杯盎阅四隩。
参旗摩右肩，昆苑踏左足。
营营蚁磨旋，戢戢蜂房簇。
羶俎餍前臑，诗瓢悭半菽。
历测尊卢年，桴穷沃焦谷。
畴非浮点沤，吾亦寄粒粟。
气形孰融结，高深谁浚矗。
娲皇不能补，共工多事触。
飞思腾虚遨，殚精驰逈瞩。
浩浩蔑垠涯，浑浑曷边幅。
百刻倏汐潮，九行递朏朒。
达观等鹏鹪，殊趋殽燕蝠。
仙驭鞭虬螭，神驾轨骊騄。
寰中无遁照，象外有玄烛。
推寻制字苍，究考画卦宓。
万变既日滋，百灵遂宵哭。
某氏马锡三，何人鳌钓六。
底所真蓬瀛，是间自濠濮。
佳辰每难值，奇赏讵嫌数。
达士多放旷，拘儒例踧蹜。
味同侨札交，臭异智辅族。
稽首礼初梅，掀髯叫余菊。
节届小大寒，岁得中下熟。
野礼讲蜡迎，侲朋阅傩逐。
皴肤剥枯藓，瘦髪立冻木。
青鍼抽麦麰，绛粒茁樱薁。
乌龙特嵯峨，白雁几湾洑。
霞谯抹微绡，烟市皱轻縠。
画嶂屏横纵，字溪篆直曲。
兰非灌能馨，柏岂撼可秃。
长冈修蛇驰，短阜矮鼈缩。
一塔耸锥颖，千畦界棋局。
冷祠逃鼪鼯，荒冢吓鸱鵩。
汲窟仆桔槹，穫场眠碌碡。
橡实翻箨瘦，笋萌认鞭斸。
莽啼潜鈎辀，篱嚼偃觳觫。
樵肩疮长镵，猎臂袒偏裻。
相劳声阿邪，力作响蓬扑。
闻磬认禅窗，指旛窥佛屋。
邃森踰二林，美秀埒三竺。
笼影夜龛灯，板声晓堂粥。
匪经陆老学，孰识陈尊宿。
兵比休虎屯，盗俱就鲸戮。
耨镈衍新畬，燧亭隳旧筑。
连营释鞞琫，四野竞畚梮。
别墅喧榼壶，圜扉静敲朴。
今各有缊袍，昔俱无旨蓄。
骎骎熙运开，沓沓壮观復。
闾阎一烬空，栋宇万础续。
货廛富鲍鱐，米市积穜稑。
登临恣夷犹，生息頼亭毒。
扫阴开晚晴，破冱作春燠。
硗畴蹙龟纹，涸浍开瓦卜。
昏声沸羣鸦，暮色隠孤鹜。
店遥旅叱馿，陇隔穉唤犊。
鴂谣音哳嘲，偻荷步彳亍。
浦溆出渔艇，碕碛泊商舳。
僧包侧肩挑，奚囊俯腰束。
护舍荒吠狺，投林倦翔速。
驿蹄雷铿鍧，野燎星熠煜。
警棚报冬冬，栖埘呼喌喌。
相与忘是非，足堪了昏旭。
矧兹瑞六霙，预云宜百谷。
狐兔各深藏，蝻蝝靡遗育。
潜鱼未拨剌，骇兽或踯躅。
倒影已巅崖，余凌尚丘麓。
宿孽芽嫩黄，流澌醖娇绿。
联拳一舂锄，格磔双属玉。
搯苗揽奇辛，擘蕾嗅幽馥。
蛰户咸伺霆，烧痕渐矜曝。
审观寒向阑，追念暑尝酷。
凉既免炮燖，温又救皲瘃。
大化有乘除，胜残无断属。
是邦信巍巍，厥闻久昱昱。
淮海分扬州，斗牛躔北陆。
秦汉会稽吴，隋唐新定睦。
户歌楚人骚，家佩桐君录。
入笼尽参芝，盈室肯薋菉。
辉凤远媒翳，祥麟哂童牿。
栋材茂椅桐，跃冶乳镠鋈。
贤守宋广平，兴君刘文叔。
征隠屈黈旒，哀惸极膏沐。
缅怀解剑耕，遐想负薪鬻。
咳唾变兴亡，咄嗟异荣辱。
荛夫被儒衣，耕叟闢家塾。
道味调漆胶，谊声协敔柷。
严范盛蒸尝，轩莱恪尸祝。
勃兴畏后生，朋来乐私淑。
骈肩长裾曳，比屋短檠读。
高科接踵武，雅德棻被服。
委巷致聘旌，徒步胹公餗。
车引太仆驺，马给上林蓿。
岂惟供爪牙，固将倚心腹。
文华凌屈宋，武略迈颇牧。
袁丝却腐阉，丙吉雪冤狱。
差毫别同和，立界辨刚慾。
达汝媲稷皋，退吾侪绮角。
中焉敛韬略，外也灭表襮。
村诂订荄箕，俚授折都郁。
四经审鈎弦，三秀攻珞琭。
处士傲貂绅，侠徒竞鸡踘。
里闾剧华腴，官府务涵霂。
喝雉投彩琼，落鵰捷鸣骲。
高赀轶陶朱，雄辨骋张禄。
美酿压郫筒，大烹椎獠犦。
舞残金凤欹，歌缓翠蛾蹙。
千楼向笛吹，万室陶巾漉。
余尊霑皂隶，残炙饫童仆。
遐征罕赍粮，酗寝或枕曲。
间尝极备无，一是耻嘑蹴。
金彩剪胜幡，沙囊篆符箓。
秋枣溲䍧膏，冬稻熬狼臅。
城市虽冯扶，郊野尚轩喾。
四时务锄耰，千村鸣杼柚。
颗粒本牛衣，丝缕出蚕䒼。
䌖商何羡闽，药市勿诧蜀。
盛年念畴昔，微梦怳忽倏。
已知壮心违，未觉老颜恧。
久黏簿书黐，幸脱簪冕梏。
得与麋鹿羣，敢兼熊鱼欲。
席珍非待聘，有玉谩韫椟。
冥心同子綦，徐步效颜歜。
一麾断鹓班，百举阅饩告。
仙忝真应宗，诗愧玄英属。
亲故焮妖灾，怨雠腾谤讟。
字幼窘空空，省躬危毣毣。
卑飞类鹪鷃，逸步谢骅骕。
庶几便帻幍，焉能事鞲絭。
双洪汹奔涛，孤派涩凝瀑。
窗徒聚雪萤，袍未释银鹄。
之子虞一夔，伊人郑七穆。
三足分鼎铛，两锋交箭镞。
塼埴冀良陶，粝疏就精凿。
诚难角妙染，缪许啐余莤。
狂吟动千字，豪饮辄百斛。
墨淡立儿研，杯迟走童趣。
自倚大户宽，岂畏险韵复。
胆痒生芒棱，唾圆洗尘醭。
登山石同憩，临流泉共匊。
被褐敌裘绮，羹藜胜粱肉。
砖垆煎茱茶，瓦豆饤茈菔。
园无迂叟花，亭有醉翁蔌。
椶疎摘麈柄，莎软敷狨褥。
藤阴皆帷帱，松韵即筇筑。
逸兴春空云，耐交岁寒竹。
山腴嘬糟貍，海异吮醤鲎。
黎斑屑鹧鸪，端眼濯鸜鹆。
书穷萧衍评，奕妙王粲覆。
生平嗜好迂，我辈友谊笃。
矢诗一赓酬，言志双启沃。
析理精洛伊，谈史究温涑。
望之真堂堂，毛遂岂碌碌。
虞初九百篇，方朔三千牍。
酸醎糅盐梅，杗桷裁棫朴。
论文如有竞，见义每相勖。
燕乐思鹿鸣，切磋慕淇澳。
公直性所钟，辛勤起常夙。
枿佞请尚方，抨妖官硩簇。
扣阍幡屡举，寓直被曾幞。
刚肠挫未衰，劲气老弥肃。
百粤转沅湘，九河交济泺。
魂惊舞波帆，力弱掀淖辐。
道异十获禽，理难百中鹄。
晞颜宁如愚，尚老且缘督。
浮荣等槐蚁，往事付蕉鹿。
乐天心自怡，知命頞奚顣。
于野同人亨，勿药无妄福。
攀附联瀛登，广胖适沂浴。
寄兴本真率，成章仍丰缛。
时能一来游，倾箧买醽醁。
秀山霜晴晚眺與趙賓暘黄惟月聯句
作者：方回
朝代：宋

一峰何崢嶸，萬象悉匍匐。
心包元氣并，影立太空獨。
遥瞻極乾端，俯瞰際坤軸。
飄飄凌雲身，杳杳送鴻目。
揮袖裨八風，開襟吞百瀆。
醒脾嚥醇清，滌髓盪痼俗。
斗摘紫垣杓，日攀黄道轂。
川令夷若奔，林訶魍魈伏。
螺蚌視三神，盃盎閲四隩。
參旗摩右肩，崑苑踏左足。
營營蟻磨旋，戢戢蜂房簇。
羶俎饜前臑，詩瓢慳半菽。
歷測尊盧年，桴窮沃焦谷。
疇非浮點漚，吾亦寄粒粟。
氣形孰融結，高深誰濬矗。
媧皇不能補，共工多事觸。
飛思騰虛遨，殫精馳逈矚。
浩浩蔑垠涯，渾渾曷邊幅。
百刻倏汐潮，九行遞朏朒。
達觀等鵬鷦，殊趨殽燕蝠。
仙馭鞭虬螭，神駕軌驪騄。
寰中無遁照，象外有玄燭。
推尋製字蒼，究考畫卦宓。
萬變既日滋，百靈遂宵哭。
某氏馬錫三，何人鼇釣六。
底所真蓬瀛，是間自濠濮。
佳辰每難值，奇賞詎嫌數。
達士多放曠，拘儒例踧蹜。
味同僑札交，臭異智輔族。
稽首禮初梅，掀髯叫餘菊。
節屆小大寒，歲得中下熟。
野禮講蜡迎，侲朋閲儺逐。
皴膚剝枯蘚，瘦髪立凍木。
青鍼抽麥麰，絳粒茁櫻薁。
烏龍特嵯峨，白雁幾灣洑。
霞譙抹微綃，烟市皺輕縠。
畫嶂屏橫縱，字溪篆直曲。
蘭非灌能馨，柏豈撼可禿。
長岡脩蛇馳，短阜矮鼈縮。
一塔聳錐穎，千畦界棋局。
冷祠逃鼪鼯，荒塚嚇鴟鵩。
汲窟仆桔槹，穫場眠碌碡。
橡實翻籜瘦，筍萌認鞭斸。
莽啼潜鈎輈，籬嚼偃觳觫。
樵肩瘡長鑱，獵臂袒偏裻。
相勞聲阿邪，力作響蓬撲。
聞磬認禪窗，指旛窺佛屋。
邃森踰二林，美秀埒三竺。
籠影夜龕燈，板聲曉堂粥。
匪經陸老學，孰識陳尊宿。
兵比休虎屯，盜俱就鯨戮。
耨鎛衍新畬，燧亭隳舊築。
連營釋鞞琫，四野競畚梮。
別墅喧榼壺，圜扉靜敲朴。
今各有緼袍，昔俱無旨蓄。
駸駸熙運開，沓沓壯觀復。
閭閻一燼空，棟宇萬礎續。
貨廛富鮑鱐，米市積穜稑。
登臨恣夷猶，生息頼亭毒。
掃陰開晚晴，破沍作春燠。
磽疇蹙龜紋，涸澮開瓦卜。
昏聲沸羣鴉，暮色隠孤鶩。
店遥旅叱馿，隴隔穉喚犢。
鴂謠音哳嘲，僂荷步彳亍。
浦溆出漁艇，碕磧泊商舳。
僧包側肩挑，奚囊俯腰束。
護舍荒吠狺，投林倦翔速。
驛蹄雷鏗鍧，野燎星熠煜。
警棚報鼕鼕，栖塒呼喌喌。
相與忘是非，足堪了昏旭。
矧茲瑞六霙，預云宜百穀。
狐兔各深藏，蝻蝝靡遺育。
潜魚未撥剌，駭獸或躑躅。
倒影已巔崖，餘凌尚丘麓。
宿孽芽嫩黄，流澌醖嬌綠。
聯拳一舂鋤，格磔雙屬玉。
搯苗攬奇辛，擘蕾嗅幽馥。
蟄戶咸伺霆，燒痕漸矜曝。
審觀寒向闌，追念暑嘗酷。
凉既免炮燖，溫又救皸瘃。
大化有乘除，勝殘無斷屬。
是邦信巍巍，厥聞久昱昱。
淮海分揚州，斗牛躔北陸。
秦漢會稽吳，隋唐新定睦。
戶歌楚人騷，家佩桐君錄。
入籠盡參芝，盈室肯薋菉。
輝鳳遠媒翳，祥麟哂童牿。
棟材茂椅桐，躍冶乳鏐鋈。
賢守宋廣平，興君劉文叔。
徵隠屈黈旒，哀惸極膏沐。
緬懷解劍耕，遐想負薪鬻。
咳唾變興亡，咄嗟異榮辱。
蕘夫被儒衣，耕叟闢家塾。
道味調漆膠，誼聲協敔柷。
嚴范盛蒸嘗，軒萊恪尸祝。
勃興畏後生，朋來樂私淑。
駢肩長裾曳，比屋短檠讀。
高科接踵武，雅德棻被服。
委巷致聘旌，徒步胹公餗。
車引太僕騶，馬給上林蓿。
豈惟供爪牙，固將倚心腹。
文華凌屈宋，武略邁頗牧。
袁絲却腐閹，丙吉雪冤獄。
差毫別同和，立界辨剛慾。
達汝媲稷臯，退吾儕綺角。
中焉斂韜略，外也滅表襮。
村詁訂荄箕，俚授折都郁。
四經審鈎弦，三秀攻珞琭。
處士傲貂紳，俠徒競雞踘。
里閭劇華腴，官府務涵霂。
喝雉投彩瓊，落鵰捷鳴骲。
高貲軼陶朱，雄辨騁張祿。
美釀壓郫筒，大烹椎獠犦。
舞殘金鳳欹，歌緩翠蛾蹙。
千樓向笛吹，萬室陶巾漉。
餘尊霑皂隸，殘炙飫童僕。
遐征罕齎糧，酗寢或枕麴。
間嘗極備無，一是耻嘑蹴。
金彩剪勝幡，沙囊篆符籙。
秋棗溲䍧膏，冬稻熬狼臅。
城市雖馮扶，郊野尚軒嚳。
四時務鋤耰，千村鳴杼柚。
顆粒本牛衣，絲縷出蠶䒼。
䌖商何羨閩，藥市勿詫蜀。
盛年念疇昔，微夢怳忽倏。
已知壯心違，未覺老顔恧。
久黏簿書黐，幸脫簪冕梏。
得與麋鹿羣，敢兼熊魚欲。
席珍非待聘，有玉謾韞匵。
冥心同子綦，徐步效顔歜。
一麾斷鵷班，百舉閲餼告。
仙忝真應宗，詩愧玄英屬。
親故焮妖災，怨讎騰謗讟。
字幼窘空空，省躬危毣毣。
卑飛類鷦鷃，逸步謝驊驌。
庶幾便幘幍，焉能事鞲絭。
雙洪洶奔濤，孤派澀凝瀑。
窗徒聚雪螢，袍未釋銀鵠。
之子虞一夔，伊人鄭七穆。
三足分鼎鐺，兩鋒交箭鏃。
塼埴冀良陶，糲疏就精鑿。
誠難角妙染，繆許啐餘莤。
狂吟動千字，豪飲輒百斛。
墨淡立兒研，盃遲走童趣。
自倚大戶寬，豈畏險韻複。
膽癢生芒稜，唾圓洗塵醭。
登山石同憩，臨流泉共匊。
被褐敵裘綺，羹藜勝粱肉。
磚罏煎茱茶，瓦豆飣茈菔。
園無迂叟花，亭有醉翁蔌。
椶疎摘麈柄，莎軟敷狨褥。
藤陰皆帷幬，松韻即筇筑。
逸興春空雲，耐交歲寒竹。
山腴嘬糟貍，海異吮醤鱟。
黎斑屑鷓鴣，端眼濯鸜鵒。
書窮蕭衍評，奕妙王粲覆。
生平嗜好迂，我輩友誼篤。
矢詩一賡酬，言志雙啟沃。
析理精洛伊，談史究溫涑。
望之真堂堂，毛遂豈碌碌。
虞初九百篇，方朔三千牘。
酸醎糅鹽梅，杗桷裁棫樸。
論文如有競，見義每相勗。
燕樂思鹿鳴，切磋慕淇澳。
公直性所鍾，辛勤起常夙。
枿佞請尚方，抨妖官硩簇。
扣閽幡屢舉，寓直被曾襆。
剛腸挫未衰，勁氣老彌肅。
百粵轉沅湘，九河交濟濼。
魂驚舞波帆，力弱掀淖輻。
道異十獲禽，理難百中鵠。
晞顔寧如愚，尚老且緣督。
浮榮等槐蟻，往事付蕉鹿。
樂天心自怡，知命頞奚顣。
于野同人亨，勿藥無妄福。
攀附聯瀛登，廣胖適沂浴。
寄興本真率，成章仍豐縟。
時能一來遊，傾篋買醽醁。
秋到
作者：方回
朝代：宋

秋到山居僻，貧無異味嘗。
擘黄新栗嫩，炊白早秈香。
漸減家人病，徐添夜氣凉。
憑誰理荒穢，籬落菊苗長。
秋夜听雨
作者：方回
朝代：宋

骚骚从何来，高树暗淅沥。
飒飒未云已，虚檐微点滴。
□□忽遽作，稍疏仍骤密。
寒飈寻侑之，浩汹阵马隻。
□□□□翻，溅泻类朴击。
决渠落深沼，鞺鞳激水石。
衾薄四体□，□灭百虑寂。
闭目观我身，未觉白胜黑。
已而悄然静，鸣声惟蟋蟀。
质明靸破鞋，满砌落叶湿。
秋夜聽雨
作者：方回
朝代：宋

騷騷從何來，高樹暗淅瀝。
颯颯未云已，虛簷微點滴。
□□忽遽作，稍疏仍驟密。
寒飈尋侑之，浩洶陣馬隻。
□□□□翻，濺瀉類朴擊。
决渠落深沼，鞺鞳激水石。
衾薄四體□，□滅百慮寂。
閉目觀我身，未覺白勝黑。
已而悄然靜，鳴聲惟蟋蟀。
質明靸破鞋，滿砌落葉濕。
秋大热上七里滩
作者：方回
朝代：宋

吾生所未见，自古恐亦无。
秋半不肯凉，赫日炎洪炉。
沸湍七里滩，触热乘畏途。
坐船汗如浆，况彼牵挽夫。
一樯合众力，至数十辈俱。
踏竿气欲绝，沙立僵且枯。
西瓜足解渴，割裂青瑶肤。
焉得大冰盘，霑丐及此徒。
侥倖据势位，极意求所娱。
愿迴君子心，略念小人躯。
秋大熱上七里灘
作者：方回
朝代：宋

吾生所未見，自古恐亦無。
秋半不肯凉，赫日炎洪爐。
沸湍七里灘，觸熱乘畏途。
坐船汗如漿，況彼牽挽夫。
一檣合衆力，至數十輩俱。
踏竿氣欲絕，沙立僵且枯。
西瓜足解渴，割裂青瑶膚。
焉得大冰盤，霑丐及此徒。
僥倖據勢位，極意求所娛。
願迴君子心，略念小人軀。
秋後漸凉
作者：方回
朝代：宋

樓東清曉起參旗，火伏三金喜應期。
車馬塵中猶苦熱，故山已是早凉時。
秋思七言八首·其一
作者：方回
朝代：宋

久不作詩詩律廢，時須飲酒酒皆慳。
翠微雲外宣平宅，一棹歸歟隠此山。
秋思七言八首·其一
作者：方回
朝代：宋

久不作诗诗律废，时须饮酒酒皆悭。
翠微云外宣平宅，一棹归欤隠此山。
秋思七言八首·其七
作者：方回
朝代：宋

七旬有二传凶问，九月初三记诞辰。
客裏偶然逢此日，淮思江望泪痕新。
秋思七言八首·其七
作者：方回
朝代：宋

七旬有二傳凶問，九月初三記誕辰。
客裏偶然逢此日，淮思江望淚痕新。
秋思七言八首·其三
作者：方回
朝代：宋

大庾嶺頭梅掛月，居庸關外草連天。
馬牛風古不相及，障霧饕風一夢然。
秋思七言八首·其二
作者：方回
朝代：宋

重阳时节黄花近，老子情怀白髪新。
点检客囊无一物，江湖七十五年身。
秋思七言八首·其二
作者：方回
朝代：宋

重陽時節黄花近，老子情懷白髪新。
點檢客囊無一物，江湖七十五年身。
秋思七言八首·其五
作者：方回
朝代：宋

郎官己未老秋崖，丞相庚申老訥齋。
己亥□螭竹坡老，吾鄉三老掛予懷。
秋思七言八首·其八
作者：方回
朝代：宋

菊殿百花梅第一，重陽節過小春來。
年年歲歲身長健，擺去窮愁醉幾杯。
秋思七言八首·其六
作者：方回
朝代：宋

早遇鶴山先生子，晚登和義郡王門。
靜翁道翁兩知己，慟哭新墳接舊墳。
秋思七言八首·其四
作者：方回
朝代：宋

将相共扶黄道日，神仙独隠紫阳山。
云深夜註参同契，身在虚无缥缈间。
秋思七言八首·其四
作者：方回
朝代：宋

將相共扶黄道日，神仙獨隠紫陽山。
雲深夜註參同契，身在虛無縹緲間。
秋日
作者：方回
朝代：宋

盡日秋園掩竹扉，小堂臨砌坐斜暉。
有心覓句無心得，畦叟澆花蚱蜢飛。
秋日古兰花十首·其一
作者：方回
朝代：宋

绿叶梢头紫粟攒，离骚经裏古秋兰。
时人误唤孩儿菊，惟有诗翁解细看。
秋日古兰花十首·其一〇
作者：方回
朝代：宋

楚词兰有晦翁註，模写真容本陆玑。
不待花开着囊贮，紫茎绿叶可熏衣。
秋日古兰花十首·其四
作者：方回
朝代：宋

玉露金风喜乍凉，紫茎绿叶荐秋芳。
今年最好中秋月，更着秋兰月下香。
秋日古蘭花十首·其一
作者：方回
朝代：宋

綠葉梢頭紫粟攢，離騷經裏古秋蘭。
時人誤喚孩兒菊，惟有詩翁解細看。
秋日古蘭花十首·其一〇
作者：方回
朝代：宋

楚詞蘭有晦翁註，模寫真容本陸璣。
不待花開著囊貯，紫莖綠葉可熏衣。
秋日古蘭花十首·其七
作者：方回
朝代：宋

紉蘭爲佩楚忠臣，直道從來不屈身。
爲報拖金鳴玉者，如君多是折腰人。
秋日古蘭花十首·其三
作者：方回
朝代：宋

遠聞香淡近聞濃，紫穗絲絲吐雪茸。
不識幽人殢姝子，兒曹方醉木芙蓉。
秋日古蘭花十首·其九
作者：方回
朝代：宋

一幹一花山谷語，今蘭不是古時蘭。
重陽菊畔千絲紫，隆準曾孫却解看。
秋日古蘭花十首·其二
作者：方回
朝代：宋

可待清秋菊共芳，春苗夏葉已先香。
握蘭故事人誰識，夙世龐眉漢署郎。
秋日古蘭花十首·其五
作者：方回
朝代：宋

大似斯文不遇時，無人採佩世無知。
援琴與鼓猗蘭操，五百年間一退之。
秋日古蘭花十首·其八
作者：方回
朝代：宋

雪絲鬆細紫團欒，今代無人識古蘭。
本草圖經川續斷，今人誤作古蘭看。
秋日古蘭花十首·其六
作者：方回
朝代：宋

椒漿桂酒蕙蒸殽，學子人能誦楚騷。
惟有籍蘭無識者，老夫對爾首頻搔。
秋日古蘭花十首·其四
作者：方回
朝代：宋

玉露金風喜乍凉，紫莖綠葉薦秋芳。
今年最好中秋月，更著秋蘭月下香。
秋晚感怀
作者：方回
朝代：宋

脱絺着褐事如何，啬暖饶寒岁易过。
□喜晚芳怜早谢，细看园菊验塘荷。
风霜天地秋声急，老病心情醉日多。
读破少年三万卷，枉将身世堕南柯。
秋晚感懷
作者：方回
朝代：宋

脫絺著褐事如何，嗇暖饒寒歲易過。
□喜晚芳憐早謝，細看園菊驗塘荷。
風霜天地秋聲急，老病心情醉日多。
讀破少年三萬卷，枉將身世墮南柯。
秋晚杂书三十首·其一
作者：方回
朝代：宋

煌煌鷄冠花，飞昂丽前轩。
异物尚贵少，焉用此卉繁。
翰音赋首饰，鸣将雄其羣。
植物復肖之，天巧讵可原。
细视足诡怪，恶多谓宜芟。
嗟哉近霜草，十九已不蕃。
独兹峙荣艳，岂不胜枯樊。
留以伴嘉菊，亦足华我园。
秋晚杂书三十首·其一七
作者：方回
朝代：宋

堂堂陈去非，中兴以诗鸣。
吕曾两从橐，残月配长庚。
尤萧范陆杨，復振干淳声。
尔后顿寂寥，草虫何薨薨。
永嘉有四灵，词工格乃平。
上饶有二泉，旨淡骨独清。
学子孰取舍，吾非私重轻。
极玄虽有集，岂得如渊明。
秋晚杂书三十首·其一三
作者：方回
朝代：宋

昔闻有烈士，哀歌缺唾壶。
衰暮心不已，徇名殆忘躯。
我老讵復尔，一壑不愿余。
外物百无嗜，惟喜读我书。
空樽已绝沥，寒庖仅微蔬。
儿啼得非馁，尘编聊自娱。
弊庐匪无山，犹兹寄城隅。
车马不至处，愿言迁林居。
秋晚杂书三十首·其一九
作者：方回
朝代：宋

窃尝评少陵，使生太宗时。
岂独魏郑公，论谏垂至兹。
天宝得一官，主昏事已危。
脱命走行在，穷老拜拾遗。
卒坐鲠直去，漂落西南陲。
处处苦战鬬，言言悲乱离。
其间至痛者，莫若八哀诗。
我无此笔力，怀抱颇似之。
秋晚杂书三十首·其一二
作者：方回
朝代：宋

世运日已季，帝王降而霸。
人品亦復然，穷极事狙诈。
孟坚列九等，三三以相亚。
圣有生而知，愚至不可化。
吾谓上上人，老死守田舍。
远迹牛豕间，胼胝事耕稼。
彼昏慕鼎食，厥价下之下。
何待临伏锧，然后发悲咤。
秋晚杂书三十首·其一五
作者：方回
朝代：宋

赋诗学渊明，诗固未易及。
饮酒慕渊明，酒復罕所得。
荒凉数亩园，卜筑未成宅。
此或类陶家，秋菊亦可摘。
古称士希贤，将无肖厥德。
如我于柴桑，往往似其迹。
储粟既以缾，子尤不胜责。
有时醉欲吟，坌集索逋客。
秋晚杂书三十首·其一八
作者：方回
朝代：宋

吾家一何奇，奇峰照南窗。
是为紫阳山，万木青枞枞。
上有出岫云，下有见底江。
江清云无心，伴此眉宇厖。
诗思忽飞来，时有白鸟双。
落日澹秋色，寒沟度枯杠。
归欤书屋夜，昏灯剔幽釭。
怀人良未远，遯翁生是邦。
秋晚杂书三十首·其一六
作者：方回
朝代：宋

三岁出瘴岭，弱冠历吴楚。
晚涉大漠寒，远弔长城古。
失□得谤讟，少乐多辛苦。
侵寻四十年，復此守环堵。
松楸仅有存，骨肉化为土。
岂不登一名，贫甚于父祖。
行行荒篱间，寒华粲可数。
惟酒足解愁，钱尽不得酤。
秋晚杂书三十首·其一四
作者：方回
朝代：宋

吾年志学初，故已嗜为诗。
三霜当六十，无復一黑髭。
生事置堕甑，世故愕败棋。
独喜五柳作，时时一哦之。
□□其犹龙，隠见不可羁。
道人结净社，刺史遗酒赀。
亲狎□□□，亦不作岸崖。
永言想遐𨅛，终老茅檐栖。
秋晚杂书三十首·其七
作者：方回
朝代：宋

去年归我庐，移菊于邻家。
今年灌我畦，百本余秋华。
阅时十二朔，暄凉更韭瓜。
逋债之所丛，诋诟纷交加。
燃头復割肠，笑口仍呀呀。
低价弃薄产，未办充馋拏。
忧端如箭来，惟有醉可遮。
买酒卖书籍，匹如死天涯。
秋晚杂书三十首·其三
作者：方回
朝代：宋

酒为万有神，菊实百卉仙。
敢问神谓何，我肠苦愁煎。
此味一濡唇，倏忽千忧捐。
仙说又何谓，南阳有其泉。
昔人饮芳润，槁项足引年。
閒居爱重九，二物心怀旃。
秋热寒华迟，家贫时醪悭。
屯乖勿深嘆，古亦有斯贤。
秋晚杂书三十首·其三〇
作者：方回
朝代：宋

游山不必众，邂逅三五人。
酌酒不在多，浅深十许巡。
高可登即登，不復拘日辰。
可饮即与饮，无问刍牧民。
九月向十月，丹枫日以新。
城东有奇阜，霜寒出嶙峋。
一眺鸿背上，啸歌岸风巾。
吾虽愧孟嘉，不作桓温宾。
秋晚杂书三十首·其九
作者：方回
朝代：宋

何以知秋深，衾薄无浓梦。
梦断復不眠，寒气夜已纵。
幻虚成诸有，谁实神其用。
积惨以消之，化工似好弄。
东家生育喜，西舍哭泣痛。
鸿荒考妣初，万代几宾送。
释氏寂灭乐，此理未必中。
浩然思无涯，雨鸣鼓钟动。
秋晚杂书三十首·其二〇
作者：方回
朝代：宋

人言太白豪，其诗丽以富。
乐府信皆尔，一扫梁隋腐。
余编细读之，要自有朴处。
最于赠答篇，肺腑露情愫。
何至昌谷生，一一雕丽句。
亦焉用玉溪，纂组失天趣。
沈宋非不工，子建独高步。
画肉不画骨，乃以帝闲故。
秋晚杂书三十首·其二七
作者：方回
朝代：宋

世称陶谢诗，陶岂谢可比。
池草固未雕，阶药已颇绮。
如唐号元白，白岂元可拟。
中有不同处，要与分朴诡。
郑圃赵昌父，颍川韩仲止。
二泉岂不高，顾必四灵美。
咸潮生姜门，虾蜞以为旨。
未若玉山雪，空铛煮荒荠。
秋晚杂书三十首·其二三
作者：方回
朝代：宋

天地亘长有，山川无尽时。
人为万物灵，曾靡百年期。
尧舜復安在，桀纣亦如兹。
魂消骨已朽，是非焉得知。
阿瞒营八极，羣雄略芟夷。
分香何恋恋，终有西陵悲。
俗眼乏远瞩，世议多偏私。
蝇蚊不待霜，有酒聊自持。
秋晚杂书三十首·其二九
作者：方回
朝代：宋

三月三十日，唐有穷诗人。
惜春不肯拾，共坐夜达晨。
此得守岁意，事愚意已神。
寸阴以分计，一分直千囷。
窃虑假寐顷，倏忽失我春。
今此九月晦，虚叟尤酸辛。
摇落始云悲，迴首忽復陈。
讵忍弃菊旧，遽喜迎梅新。
秋晚杂书三十首·其二五
作者：方回
朝代：宋

君子食己德，小人食己力。
万卷空自读，一钱终不直。
使此腹无书，讵可登仕籍。
艰难一饭故，展转百忧集。
前臑不復梦，归灌畦数席。
芋首已足掘，豆荚亦可摘。
所烹无不美，自我锄上出。
寄谢朵颐人，抱饥幸无戚。
秋晚杂书三十首·其二八
作者：方回
朝代：宋

独吟不愧声，独立不愧影。
独行不愧屐，独卧不愧枕。
昏昏十日醉，炯炯一夕醒。
古瓶插残菊，老碗贮冻茗。
三嗅復三漱，浩然万虑屏。
节食甘独饥，薄衣耐独冷。
狸膏肥粟栗，出穴落匕鼎。
此事世接踵，夜坐试独省。
秋晚杂书三十首·其二六
作者：方回
朝代：宋

我不识渊明，但以菊观之。
白露化为霜，百草忽已萎。
始见南山松，青青虬龙枝。
睠此粲然英，凛有千尺姿。
撷菊酹我酒，倚松哦我诗。
二物足相配，彷佛齐与夷。
遥遥袭世胄，岂无王谢儿。
故是芙蓉花，亦得与同时。
秋晚杂书三十首·其五
作者：方回
朝代：宋

我观满囷粟，一粟之所充。
海鱼千百亿，孕卵与粟同。
春菊寸许芽，霜华秋丛丛。
误耘或失溉，槁死厥壤童。
万物生必成，塞天曾不容。
殀阏尽屯厄，宇宙将无空。
忍哉锐头辈，不恤地上虫。
汉网非少宽，六合无人踪。
秋晚杂书三十首·其八
作者：方回
朝代：宋

今年初发春，主人饮我酒。
借问主人谁，是邦之太守。
座中有上客，俨然八十叟。
优伎何纷喧，观者拄肱肘。
于时梅始华，菊荣倏秋九。
此主愤仆诬，逮对以疽踣。
此客抱老病，亦復正丘首。
人生会皆尔，曷不覆大斗。
秋晚杂书三十首·其六
作者：方回
朝代：宋

思诗夜无寐，佳句招不来。
不思忽有得，清晨视空阶。
昨日所未有，红叶初可枚。
小雨过庭菊，一夕粲然开。
饥雀噪檐隙，纺车响林隈。
百动各有为，此復挂我怀。
秋意美初寒，经营一衔杯。
炊仆告薪尽，空庖风捲埃。
秋晚雜書三十首·其一
作者：方回
朝代：宋

煌煌鷄冠花，飛昂麗前軒。
異物尚貴少，焉用此卉繁。
翰音賦首飾，鳴將雄其羣。
植物復肖之，天巧詎可原。
細視足詭怪，惡多謂宜芟。
嗟哉近霜草，十九已不蕃。
獨茲峙榮豔，豈不勝枯樊。
留以伴嘉菊，亦足華我園。
秋晚雜書三十首·其一〇
作者：方回
朝代：宋

有金當報恩，有劍勿報讎。
忘讎不過辱，忘恩禽獸儔。
雛烏哺其母，豺獺知獻羞。
豈伊具人面，曾不畜産侔。
魯叟造化心，筆底天春秋。
如彼貨與魋，何足私怨尤。
千里忽命駕，□予將焉求。
爲言篤故誼，一飯敢不酬。
秋晚雜書三十首·其一一
作者：方回
朝代：宋

周誥惡沈湎，禮設萍氏禁。
愚夫或敗德，賢者故克敬。
上有朝廷燕，下有鄉黨飲。
倍食與無算，豈聞起酗競。
但此忘憂物，過嗜足致病。
湯劑所不攻，朝窗卧若暝。
雖然極困羸，亦未害性命。
百病皆不可，病酒差獨勝。
秋晚雜書三十首·其一七
作者：方回
朝代：宋

堂堂陳去非，中興以詩鳴。
呂曾兩從橐，殘月配長庚。
尤蕭范陸楊，復振乾淳聲。
爾後頓寂寥，草蟲何薨薨。
永嘉有四靈，詞工格乃平。
上饒有二泉，旨淡骨獨清。
學子孰取舍，吾非私重輕。
極玄雖有集，豈得如淵明。
秋晚雜書三十首·其一三
作者：方回
朝代：宋

昔聞有烈士，哀歌缺唾壺。
衰暮心不已，徇名殆忘軀。
我老詎復爾，一壑不願餘。
外物百無嗜，惟喜讀我書。
空樽已絕瀝，寒庖僅微蔬。
兒啼得非餒，塵編聊自娛。
弊廬匪無山，猶茲寄城隅。
車馬不至處，願言遷林居。
秋晚雜書三十首·其一九
作者：方回
朝代：宋

竊嘗評少陵，使生太宗時。
豈獨魏鄭公，論諫垂至茲。
天寶得一官，主昏事已危。
脫命走行在，窮老拜拾遺。
卒坐鯁直去，漂落西南陲。
處處苦戰鬬，言言悲亂離。
其間至痛者，莫若八哀詩。
我無此筆力，懷抱頗似之。
秋晚雜書三十首·其一二
作者：方回
朝代：宋

世運日已季，帝王降而霸。
人品亦復然，窮極事狙詐。
孟堅列九等，三三以相亞。
聖有生而知，愚至不可化。
吾謂上上人，老死守田舍。
遠迹牛豕間，胼胝事耕稼。
彼昏慕鼎食，厥價下之下。
何待臨伏锧，然後發悲咤。
秋晚雜書三十首·其一五
作者：方回
朝代：宋

賦詩學淵明，詩固未易及。
飲酒慕淵明，酒復罕所得。
荒凉數畝園，卜築未成宅。
此或類陶家，秋菊亦可摘。
古稱士希賢，將無肖厥德。
如我於柴桑，往往似其迹。
儲粟既以缾，子尤不勝責。
有時醉欲吟，坌集索逋客。
秋晚雜書三十首·其一八
作者：方回
朝代：宋

吾家一何奇，奇峰照南窗。
是爲紫陽山，萬木青樅樅。
上有出岫雲，下有見底江。
江清雲無心，伴此眉宇厖。
詩思忽飛來，時有白鳥雙。
落日澹秋色，寒溝度枯杠。
歸歟書屋夜，昏燈剔幽釭。
懷人良未遠，遯翁生是邦。
秋晚雜書三十首·其一六
作者：方回
朝代：宋

三歲出瘴嶺，弱冠歷吳楚。
晚涉大漠寒，遠弔長城古。
失□得謗讟，少樂多辛苦。
侵尋四十年，復此守環堵。
松楸僅有存，骨肉化爲土。
豈不登一名，貧甚於父祖。
行行荒籬間，寒華粲可數。
惟酒足解愁，錢盡不得酤。
秋晚雜書三十首·其一四
作者：方回
朝代：宋

吾年志學初，故已嗜爲詩。
三霜當六十，無復一黑髭。
生事置墮甑，世故愕敗棋。
獨喜五柳作，時時一哦之。
□□其猶龍，隠見不可羈。
道人結淨社，刺史遺酒貲。
親狎□□□，亦不作岸崖。
永言想遐𨅛，終老茅簷栖。
秋晚雜書三十首·其七
作者：方回
朝代：宋

去年歸我廬，移菊於鄰家。
今年灌我畦，百本餘秋華。
閲時十二朔，暄凉更韭瓜。
逋債之所叢，詆詬紛交加。
燃頭復割腸，笑口仍呀呀。
低價棄薄産，未辦充饞拏。
憂端如箭來，惟有醉可遮。
買酒賣書籍，匹如死天涯。
秋晚雜書三十首·其三
作者：方回
朝代：宋

酒爲萬有神，菊實百卉仙。
敢問神謂何，我腸苦愁煎。
此味一濡唇，倏忽千憂捐。
仙說又何謂，南陽有其泉。
昔人飲芳潤，槁項足引年。
閒居愛重九，二物心懷旃。
秋熱寒華遲，家貧時醪慳。
屯乖勿深嘆，古亦有斯賢。
秋晚雜書三十首·其三〇
作者：方回
朝代：宋

游山不必衆，邂逅三五人。
酌酒不在多，淺深十許巡。
高可登即登，不復拘日辰。
可飲即與飲，無問芻牧民。
九月向十月，丹楓日以新。
城東有奇阜，霜寒出嶙峋。
一眺鴻背上，嘯歌岸風巾。
吾雖愧孟嘉，不作桓溫賓。
秋晚雜書三十首·其九
作者：方回
朝代：宋

何以知秋深，衾薄無濃夢。
夢斷復不眠，寒氣夜已縱。
幻虛成諸有，誰實神其用。
積慘以消之，化工似好弄。
東家生育喜，西舍哭泣痛。
鴻荒考妣初，萬代幾賓送。
釋氏寂滅樂，此理未必中。
浩然思無涯，雨鳴鼓鐘動。
秋晚雜書三十首·其二
作者：方回
朝代：宋

屈子悼芙蓉，胡於木末采。
誰歟變秋樹，水花儼高塏。
本非蓮藕類，稍稍具姿彩。
厥植亦匪貞，朝澤暮已痗。
叔世尚浮卉，貌取實故萎。
吾廬百昌戕，一二此根在。
無奈兒女曹，愛之若芳茝。
曾不如蕎穄，足用拯疲餒。
秋晚雜書三十首·其二〇
作者：方回
朝代：宋

人言太白豪，其詩麗以富。
樂府信皆爾，一掃梁隋腐。
餘編細讀之，要自有樸處。
最於贈答篇，肺腑露情愫。
何至昌谷生，一一雕麗句。
亦焉用玉溪，纂組失天趣。
沈宋非不工，子建獨高步。
畫肉不畫骨，乃以帝閑故。
秋晚雜書三十首·其二一
作者：方回
朝代：宋

六經天日月，諸子如四時。
史自班以上，語奇文亦奇。
踵武蔚宗輩，語有文無之。
小宋刊新唐，不悟宵寐規。
以藝傳李杜，待之無乃卑。
他人有遺集，一覽不再窺。
惟此與韓柳，咀嚼無厭期。
儕彼楓落生，吾欲鎸此疵。
秋晚雜書三十首·其二七
作者：方回
朝代：宋

世稱陶謝詩，陶豈謝可比。
池草固未彫，階藥已頗綺。
如唐號元白，白豈元可擬。
中有不同處，要與分朴詭。
鄭圃趙昌父，潁川韓仲止。
二泉豈不高，顧必四靈美。
鹹潮生薑門，蝦蜞以爲旨。
未若玉山雪，空鐺煮荒薺。
秋晚雜書三十首·其二三
作者：方回
朝代：宋

天地亙長有，山川無盡時。
人爲萬物靈，曾靡百年期。
堯舜復安在，桀紂亦如茲。
魂消骨已朽，是非焉得知。
阿瞞營八極，羣雄略芟夷。
分香何戀戀，終有西陵悲。
俗眼乏遠矚，世議多偏私。
蠅蚊不待霜，有酒聊自持。
秋晚雜書三十首·其二九
作者：方回
朝代：宋

三月三十日，唐有窮詩人。
惜春不肯拾，共坐夜達晨。
此得守歲意，事愚意已神。
寸陰以分計，一分直千囷。
竊慮假寐頃，倏忽失我春。
今此九月晦，虛叟尤酸辛。
摇落始云悲，迴首忽復陳。
詎忍棄菊舊，遽喜迎梅新。
秋晚雜書三十首·其二二
作者：方回
朝代：宋

道自漢魏降，裂爲文與詩。
工詩或拙文，文高詩或卑。
香甌假山序，不妨自一奇。
鰣橘多骨核，乃至肆詆訾。
恭惟陳無己，此事獨兼之。
五七掩杜集，千百臻秦碑。
四海紫陽翁，歸美豈其私。
所以此虛叟，取爲晚節師。
秋晚雜書三十首·其二五
作者：方回
朝代：宋

君子食己德，小人食己力。
萬卷空自讀，一錢終不直。
使此腹無書，詎可登仕籍。
艱難一飯故，展轉百憂集。
前臑不復夢，歸灌畦數席。
芋首已足掘，豆莢亦可摘。
所烹無不美，自我鋤上出。
寄謝朵頤人，抱饑幸無戚。
秋晚雜書三十首·其二八
作者：方回
朝代：宋

獨吟不愧聲，獨立不愧影。
獨行不愧屐，獨卧不愧枕。
昏昏十日醉，炯炯一夕醒。
古瓶插殘菊，老碗貯凍茗。
三嗅復三漱，浩然萬慮屏。
節食甘獨饑，薄衣耐獨冷。
狸膏肥粟栗，出穴落匕鼎。
此事世接踵，夜坐試獨省。
秋晚雜書三十首·其二六
作者：方回
朝代：宋

我不識淵明，但以菊觀之。
白露化爲霜，百草忽已萎。
始見南山松，青青虬龍枝。
睠此粲然英，凜有千尺姿。
擷菊酹我酒，倚松哦我詩。
二物足相配，彷彿齊與夷。
遥遥襲世胄，豈無王謝兒。
故是芙蓉花，亦得與同時。
秋晚雜書三十首·其二四
作者：方回
朝代：宋

子雲性滑稽，寓意頌酒德。
鴟夷雖勝瓶，豈終無腐日。
子反以此斃，孟公卒自賊。
萬物有中道，盍少循軌則。
唐用交州督，畏瘴避遠役。
抵死坐不飲，如此固爲失。
北齊有孫生，執筆老敕勒。
一夕醉不起，彼亦豈爲得。
秋晚雜書三十首·其五
作者：方回
朝代：宋

我觀滿囷粟，一粟之所充。
海魚千百億，孕卵與粟同。
春菊寸許芽，霜華秋叢叢。
誤耘或失溉，槁死厥壤童。
萬物生必成，塞天曾不容。
殀閼盡屯厄，宇宙將無空。
忍哉銳頭輩，不恤地上蟲。
漢網非少寬，六合無人蹤。
秋晚雜書三十首·其八
作者：方回
朝代：宋

今年初發春，主人飲我酒。
借問主人誰，是邦之太守。
座中有上客，儼然八十叟。
優伎何紛喧，觀者拄肱肘。
于時梅始華，菊榮倏秋九。
此主憤僕誣，逮對以疽踣。
此客抱老病，亦復正丘首。
人生會皆爾，曷不覆大斗。
秋晚雜書三十首·其六
作者：方回
朝代：宋

思詩夜無寐，佳句招不來。
不思忽有得，清晨視空階。
昨日所未有，紅葉初可枚。
小雨過庭菊，一夕粲然開。
饑雀噪簷隙，紡車響林隈。
百動各有爲，此復掛我懷。
秋意美初寒，經營一銜杯。
炊僕告薪盡，空庖風捲埃。
秋晚雜書三十首·其四
作者：方回
朝代：宋

疇昔夏之夜，百蟲無不鳴。
侵尋迫秋杪，惟有蟋蟀聲。
微物乏巨喙，寒翅厲酸清。
露將化爲霜，欲鳴聲不成。
瓦石有深縫，緘默逃汝生。
不然且立死，焉問懶婦驚。
天地布肅令，詎別物重輕。
豈惟螻蟻蟄，神龍亦潜形。
秋暑家多病者
作者：方回
朝代：宋

酷暑端何物，窮居值此辰。
交秋六七月，連病兩三人。
虛屈名醫至，深憐老子貧。
婢慵吾亦愧，煮藥缺烏薪。
秋風
作者：方回
朝代：宋

剩喜秋風起，空庭老樹間。
夜凉瞻北斗，晨爽對南山。
□□黄花近，今年白羽閒。
未妨缺耕斂，尚覺老軀頑。
秋風歌
作者：方回
朝代：宋

君不見七月一日海上風，浙水西東淮水東。
鹽亭網戶十萬許，潮頭三丈一掃空。
高門大屋聳金碧，瞬息浮入龍王宮。
官吏軍民不知幾，肉無肥瘦魚腹中。
縱屍橫骨互撐拄，蠅蚋姑嘬鷹鸇同。
人家婦女金纏臂，惡少斫之殘血紅。
富商大賈浮巨舶，犀象珠璣誇豪雄。
三五百艘□□□，□□紙船紙梢工。
善登高樹毒蛇滿，善泅有蛇纏其躬。
□□□家無一口，甚寇屠戮兵戰攻。
我憶淳熙前辛丑，赤地□□飛蝗蟲。
江南人才殊未少，南康救荒頼文公。
我憶嘉熙□辛丑，西湖涸底舟不通。
人肉饅頭市肆賣，艮山門潮堯水洪。
水旱厄運古來有，皇天得不憐民窮。
辛丑定數不可免，願言少殺神怨恫。
七十有五衰病翁，未即就木猶轉蓬，僥倖米價不長年歲豐。
秋风歌
作者：方回
朝代：宋

君不见七月一日海上风，浙水西东淮水东。
盐亭网户十万许，潮头三丈一扫空。
高门大屋耸金碧，瞬息浮入龙王宫。
官吏军民不知几，肉无肥瘦鱼腹中。
纵尸横骨互撑拄，蝇蚋姑嘬鹰鹯同。
人家妇女金缠臂，恶少斫之残血红。
富商大贾浮巨舶，犀象珠玑夸豪雄。
三五百艘□□□，□□纸船纸梢工。
善登高树毒蛇满，善泅有蛇缠其躬。
□□□家无一口，甚寇屠戮兵战攻。
我忆淳熙前辛丑，赤地□□飞蝗虫。
江南人才殊未少，南康救荒頼文公。
我忆嘉熙□辛丑，西湖涸底舟不通。
人肉馒头市肆卖，艮山门潮尧水洪。
水旱厄运古来有，皇天得不怜民穷。
辛丑定数不可免，愿言少杀神怨恫。
七十有五衰病翁，未即就木犹转蓬，侥倖米价不长年岁丰。
种稗叹
作者：方回
朝代：宋

农田插秧秧绿时，稻中有稗农未知。
稻苗欲秀稗先出，拔稗饲牛唯恐迟。
今年浙西田没水，却向浙东籴稗子。
一斗稗子价几何，已直去年三斗米。
天灾使然贋胜真，焉得世间无稗人。
种花
作者：方回
朝代：宋

平生无嗜好，有地种花看。
万玉梅成列，千金菊作团。
秋宜鸿后冷，春惜燕前寒。
更喜熏风好，青青笋上竿。
移具飲賓暘宅次韻二首·其一
作者：方回
朝代：宋

垂門老柳繫青驄，夢裏先曾訪此翁。
謝朓遠窗分絕景，郝隆幽腹對晴空。
偕來衆客無官位，拱立諸郎有父風。
我寓秀山十年矣，草堂始得一樽同。
移具飲賓暘宅次韻二首·其二
作者：方回
朝代：宋

六橋花絮驟嘶驄，豈料如今兩鬢翁。
痛飲竹林真得計，望塵金谷總成空。
吾廬寂靜專雲岫，公屋寬凉傲暑風。
東下西還俱未定，不妨時許笑言同。
移具饮宾旸宅次韵二首·其一
作者：方回
朝代：宋

垂门老柳繫青骢，梦裏先曾访此翁。
谢朓远窗分绝景，郝隆幽腹对晴空。
偕来众客无官位，拱立诸郎有父风。
我寓秀山十年矣，草堂始得一樽同。
稚虎
作者：方回
朝代：宋

槛车二稚虎，舁者过墙外。
犬何自知之，怖栗窜墙内。
万物各有气，遥感不待对。
玉宝潜地底，九霄露光怪。
一夫全其神，山灵百妖退。
矧乃重华时，济济夔龙会。
稚虎
作者：方回
朝代：宋

檻車二稚虎，舁者過牆外。
犬何自知之，怖慄竄牆內。
萬物各有氣，遥感不待對。
玉寶潜地底，九霄露光怪。
一夫全其神，山靈百妖退。
矧乃重華時，濟濟夔龍會。
種稗歎
作者：方回
朝代：宋

農田插秧秧綠時，稻中有稗農未知。
稻苗欲秀稗先出，拔稗飼牛唯恐遲。
今年浙西田沒水，却向浙東糴稗子。
一斗稗子價幾何，已直去年三斗米。
天災使然贋勝真，焉得世間無稗人。
種花
作者：方回
朝代：宋

平生無嗜好，有地種花看。
萬玉梅成列，千金菊作團。
秋宜鴻後冷，春惜燕前寒。
更喜薰風好，青青笋上竿。
立夏五首·其一
作者：方回
朝代：宋

吾家正對紫陽山，南向宜添屋數間。
百歲十分已過八，只消無事守窮閒。
立夏五首·其三
作者：方回
朝代：宋

說與江湖故舊知，不曾得句未爲詩。
一更一至五更五，半是搔頭不寐時。
立夏五首·其二
作者：方回
朝代：宋

齊侯北海楚南海，匹馬扁舟我過之。
一事略如陸務觀，囊中真有萬篇詩。
立夏五首·其五
作者：方回
朝代：宋

南华六祖老卢能，宇宙千灯復万灯。
佛法平生吾不信，神交一二老诗僧。
立夏五首·其五
作者：方回
朝代：宋

南華六祖老盧能，宇宙千燈復萬燈。
佛法平生吾不信，神交一二老詩僧。
立夏五首·其四
作者：方回
朝代：宋

路過偏嶺暑風凉，草色連天七寸長。
無限牛羊無樹木，青青六月地椒香。
立夏明日行园无客五首·其一
作者：方回
朝代：宋

衲朝夹暮午衫单，始觉春归不再寒。
些子幽花三两亩，霎时啼鸟百千般。
世情落落全相背，诗律平平略放宽。
连日饮徒偶焉往，自炊香薤五盘餐。
立夏明日行园无客五首·其三
作者：方回
朝代：宋

尚欠佳篇与送春，祇缘醉卧动经旬。
偶无载酒相过客，始是吟诗自在人。
喜见笋芽穿瓦石，都忘雨点渍衣巾。
园林全頼东风力，莫道南风便有神。
立夏明日行园无客五首·其二
作者：方回
朝代：宋

春来何啻酒千瓶，百日醺醺一日醒。
朱笔点诗垂欲困，黄鹂啼树急须听。
霑沙不湿收微雨，倚柱无言立小亭。
芒屦犒僮人一緉，为耘恶草莫教青。
立夏明日行园无客五首·其五
作者：方回
朝代：宋

葺圃疏畦日荷锄，六旬老叟尚何图。
卧床迫夏犹毡褥，宴几经春只药炉。
羣窃花枝相侮易，合携竹杖与驱除。
千金万卷皆捐弃，更有心情计较渠。
立夏明日行园无客五首·其四
作者：方回
朝代：宋

爱栽竹树爱栽花，新筑船轩傍石斜。
古庙炷香知某客，半山摇扇望吾家。
閒看红袖穿林去，可着冰纨作画夸。
说似渠侬应未信，诗翁烦恼政如麻。
立夏明日行園無客五首·其一
作者：方回
朝代：宋

衲朝裌暮午衫單，始覺春歸不再寒。
些子幽花三兩畝，霎時啼鳥百千般。
世情落落全相背，詩律平平略放寬。
連日飲徒偶焉往，自炊香薤五盤餐。
立夏明日行園無客五首·其三
作者：方回
朝代：宋

尚欠佳篇與送春，祇緣醉卧動經旬。
偶無載酒相過客，始是吟詩自在人。
喜見笋芽穿瓦石，都忘雨點漬衣巾。
園林全頼東風力，莫道南風便有神。
立夏明日行園無客五首·其二
作者：方回
朝代：宋

春來何啻酒千瓶，百日醺醺一日醒。
朱筆點詩垂欲困，黄鸝啼樹急須聽。
霑沙不濕收微雨，倚柱無言立小亭。
芒屨犒僮人一緉，爲耘惡草莫教青。
立夏明日行園無客五首·其五
作者：方回
朝代：宋

葺圃疏畦日荷鋤，六旬老叟尚何圖。
卧床迫夏猶氈褥，宴几經春只藥爐。
羣竊花枝相侮易，合携竹杖與驅除。
千金萬卷皆捐棄，更有心情計較渠。
立夏明日行園無客五首·其四
作者：方回
朝代：宋

愛栽竹樹愛栽花，新築船軒傍石斜。
古廟炷香知某客，半山摇扇望吾家。
閒看紅袖穿林去，可著冰紈作畫誇。
說似渠儂應未信，詩翁煩惱政如麻。
立春日馬上遇黄國寶應犀·其一
作者：方回
朝代：宋

連宵好夢頻，二喜集佳辰。
曉霽逢春日，山深遇故人。
立談詢近事，小酌叩荒鄰。
暮宿東松寺，吟眸處處新。
立春日馬上遇黄國寶應犀·其二
作者：方回
朝代：宋

十載亂離頻，何知有此辰。
翩躚果下馬，突兀眼中人。
野店春盤共，僧房夜榻鄰。
吾宗老仙伯，題墨尚如新。
立秋
作者：方回
朝代：宋

斗杓忽又指西樓，我獨何爲此滯留。
多事心情人轉老，荒城風雨夜爭秋。
一蓑屢費漁樵夢，杯酒難湔宇宙愁。
好趁微凉便歸去，豆花籬落荻花洲。
立秋
作者：方回
朝代：宋

暑赦如聞降德音，一凉歡喜萬人心。
雖然未便梧桐落，終是相將蟋蟀吟。
初夜銀河正牛女，詰朝紅日尾觜參。
朝廷欲覓玄真子，蟹舍漁蓑煙雨深。
立秋久無詩
作者：方回
朝代：宋

三伏厭厭病欲萎，可能秋後尚無詩。
連宵急雨凉如洗，貪寐衰翁醉不知。
藥餌誰精寸關尺，文章空說斗牛箕。
西齋池上堪逃暑，木落吾將信所之。
立秋病中再賦
作者：方回
朝代：宋

亂蛬號蟬孰賞音，汝吟豈似我能吟。
風聲雨氣凉秋夜，世故時情病客心。
爛醉無求甘老死，菊花有約合山林。
一庵異日歸何處，萬疊寒雲未覺深。
立秋病中再赋
作者：方回
朝代：宋

乱蛬号蝉孰赏音，汝吟岂似我能吟。
风声雨气凉秋夜，世故时情病客心。
烂醉无求甘老死，菊花有约合山林。
一庵异日归何处，万迭寒云未觉深。
简张中白
作者：方回
朝代：宋

畴昔兵兴岂料今，朱幡犹忆对青衿。
棠郊自愧无遗爱，芹泮遥知有好音。
练水招予归旧隠，锦峰输子擅清吟。
岂无樽酒能娱客，黄浦门头一再斟。
简郑高士二首·其一
作者：方回
朝代：宋

忆昔西湖北，闲寻隠士庐。
水滨维舴艋，屋角认棕榈。
红出仙人酒，黄披老氏书。
写真元有约，隔岁定何如。
築城謠
作者：方回
朝代：宋

從軍去築城，不如困長征。
從軍去掘塹，不如鏖血戰。
古今征戰立奇功，貂蟬多出兜鍪中。
徒教力盡鍤與杵，主將策勳士卒苦。
君不見每調一軍役百室，一日十人戕六七。
草間髑髏飼螻蟻，主將言逃不言死。
簡張中白
作者：方回
朝代：宋

疇昔兵興豈料今，朱幡猶憶對青衿。
棠郊自愧無遺愛，芹泮遥知有好音。
練水招予歸舊隠，錦峰輸子擅清吟。
豈無樽酒能娛客，黄浦門頭一再斟。
簡趙賓暘
作者：方回
朝代：宋

書生豪俠味終酸，詩客顛狂骨本寒。
趨就坦夷非不欲，屈蟠老硬亦良難。
故將軍已編民伍，冷廣文猶齒學官。
何處濁醪謀一斗，能來相送上嚴灘。
簡鄭高士二首·其一
作者：方回
朝代：宋

憶昔西湖北，閑尋隠士廬。
水濱維舴艋，屋角認棕櫚。
紅出仙人酒，黄披老氏書。
寫真元有約，隔歲定何如。
簡鄭高士二首·其二
作者：方回
朝代：宋

再見湖東岸，遷居傍廢城。
鷺群窺釣石，荷氣馥棋枰。
歉歲難羈旅，泥途厭步行。
幽懷徯清話，豈不向君傾。
約客未至偶書
作者：方回
朝代：宋

一半溪梅點綠苔，妖紅移向小桃開。
稍晴欲暖春猶嫩，解賞能吟客肯來。
少頃焉知千萬古，吾曹難少兩三杯。
嘶驄未到柴門靜，蛺蝶雙飛去又迴。
約端午到家復不果賦吳體
作者：方回
朝代：宋

略無一點南來風，日日褰裳泥雨中。
端午到家復失約，良辰闕酒非真窮。
世情故宜俗眼白，時事不改戎葵紅。
三年爲客可歸矣，亦念兒曹思乃翁。
紅薔薇花
作者：方回
朝代：宋

月桂金沙各鬬春，薔薇紅透更精神。
雖然面似佳人笑，滿體鋒鋩解刺人。
紅雲亭即事五首·其一
作者：方回
朝代：宋

一行城外路，事事勝城中。
是處稻爭綠，誰家蓮忽紅。
深籬幽戶閉，小水暗渠通。
獨坐謀詩句，何人識此翁。
紅雲亭即事五首·其三
作者：方回
朝代：宋

三十餘年事，千紛復萬紜。
戰塵飛白羽，花事夢紅雲。
園契更爲主，州符閲幾君。
池聲送今古，猶似舊時聞。
紅雲亭即事五首·其二
作者：方回
朝代：宋

遊觀不在大，但取意疏恢。
積雨欣初霽，閒人偶獨來。
目隨新句轉，萍殿去鳬開。
無酒勝於酒，移時再茗杯。
紅雲亭即事五首·其五
作者：方回
朝代：宋

池塘通磵水，籬落護柴門。
昔在承平日，誰知化育恩。
艱危多死徙，僥倖或生存。
予亦間關久，頻來憩此村。
紅雲亭即事五首·其四
作者：方回
朝代：宋

江湖垂老死，天地忽風塵。
豈不多華屋，何曾屬主人。
此亭聊著眼，數口僅容身。
雞犬桑麻裏，侯王愧小民。
紙窗
作者：方回
朝代：宋

梅水仙花插古銅，紙窗通日不通風。
天香何假龍涎爇，地暖無勞獸炭烘。
索云叔新茶
作者：方回
朝代：宋

谷雨已过又梅雨，故山犹未致新茶。
清风两腋玉川句，三百团应似太夸。
索雲叔新茶
作者：方回
朝代：宋

穀雨已過又梅雨，故山猶未致新茶。
清風兩腋玉川句，三百團應似太誇。
紫荆花
作者：方回
朝代：宋

疏枝堅瘦骨爲皮，忽迸紅英簇紫蕤。
嬌女乍看齒生液，分明茜糝綴餳枝。
細省
作者：方回
朝代：宋

細省浮生理，宜令寸地寬。
老兼無病少，閒欲不貧難。
遠極山逾好，晴初雪更寒。
聚奎幾卿相，誰解勝陳摶。
細雨
作者：方回
朝代：宋

云無又有之，細亦不毫絲。
未許迎眸數，才容灑面知。
積能成樹滴，散忽被風吹。
野燒痕初動，春鞭政要詩。
編續集戲書
作者：方回
朝代：宋

朝衣已當酒家錢，更賣山中二頃田。
盡聽小姬辭別院，單留老馬伴殘年。
假令埋骨終無地，斷許知心獨有天。
一事差强今晚輩，桐江續集又千篇。
繅絲吟
作者：方回
朝代：宋

行役過桑野，適值絲事成。
繅者無勞色，繅車無怨聲。
彼美冶容子，高樓吹玉笙。
一夕缺儷偶，憤切含離情。
被綺食珍鼎，迭慾生驕盈。
蠶婦雖繿縷，君子未可輕。
所以不可輕，能保秋霜貞。
續苦雨行二首·其一
作者：方回
朝代：宋

龍至六爻爲亢龍，三三爲九其數窮。
三日爲霖今九日，便晴田事亦無及。
全吳富庶推第一，誰信杭州無米糴。
鄰翁耳語某所有，夜持布囊分一斗。
老夫但笑不敢嗔，堯九年水無饑民。
續苦雨行二首·其二
作者：方回
朝代：宋

憶昔壬午杭火時，焚戶四萬七千奇。
焮死暍死橫道路，所幸米平民不饑。
火災而止猶自可，大雨水災甚於火。
海化桑田田復海，龍妬倮蟲規作醢。
定嗔網罟欲取償，稍借人充魚鱉餒。
红云亭即事五首·其三
作者：方回
朝代：宋

三十余年事，千纷復万纭。
战尘飞白羽，花事梦红云。
园契更为主，州符阅几君。
池声送今古，犹似旧时闻。
红云亭即事五首·其二
作者：方回
朝代：宋

游观不在大，但取意疏恢。
积雨欣初霁，閒人偶独来。
目随新句转，萍殿去鳬开。
无酒胜于酒，移时再茗杯。
红云亭即事五首·其五
作者：方回
朝代：宋

池塘通磵水，篱落护柴门。
昔在承平日，谁知化育恩。
艰危多死徙，侥倖或生存。
予亦间关久，频来憩此村。
红云亭即事五首·其四
作者：方回
朝代：宋

江湖垂老死，天地忽风尘。
岂不多华屋，何曾属主人。
此亭聊着眼，数口仅容身。
鸡犬桑麻裏，侯王愧小民。
红蔷薇花
作者：方回
朝代：宋

月桂金沙各鬬春，蔷薇红透更精神。
虽然面似佳人笑，满体锋铓解刺人。
约客未至偶书
作者：方回
朝代：宋

一半溪梅点绿苔，妖红移向小桃开。
稍晴欲暖春犹嫩，解赏能吟客肯来。
少顷焉知千万古，吾曹难少两三杯。
嘶骢未到柴门静，蛱蝶双飞去又迴。
约端午到家復不果赋吴体
作者：方回
朝代：宋

略无一点南来风，日日褰裳泥雨中。
端午到家復失约，良辰阙酒非真穷。
世情故宜俗眼白，时事不改戎葵红。
三年为客可归矣，亦念儿曹思乃翁。
续苦雨行二首·其二
作者：方回
朝代：宋

忆昔壬午杭火时，焚户四万七千奇。
焮死暍死横道路，所幸米平民不饥。
火灾而止犹自可，大雨水灾甚于火。
海化桑田田復海，龙妬倮虫规作醢。
定嗔网罟欲取偿，稍借人充鱼鳖馁。
缫丝吟
作者：方回
朝代：宋

行役过桑野，适值丝事成。
缫者无劳色，缫车无怨声。
彼美冶容子，高楼吹玉笙。
一夕缺俪偶，愤切含离情。
被绮食珍鼎，迭慾生骄盈。
蚕妇虽繿缕，君子未可轻。
所以不可轻，能保秋霜贞。
美許孝子
作者：方回
朝代：宋

聖善已云遠，義方猶此親。
須嘗許止藥，未老竇郎椿。
竹院深床穩，烟庖垢面塵。
曾參養曾皙，剩閲舞雩春。
義犬行
作者：方回
朝代：宋

君不見周興西旅貢厥獒，今日天下新建櫜。
遠方不許進異物，閒却三略兼六韜。
又不見王孫昔歎走狗烹，今日天下永太平。
保全功臣决無此，花村夜不爭雉鳴。
陸平原家養黄耳，繫書不隔江淮水。
金陵音問還洛陽，往來何啻萬餘里。
杜少陵寓鄜州居，舊物低徊入衣裾。
宗文宗武共入蜀，愛憐想亦如相如。
古滕東溪王御史，先公豈弟世無比。
一犬育之十五年，送葬至墓不食死。
一飯糟糠何足論，恒飽不饑謝乾坤。
垂深井韁馬救主，銜明月珠蛇報恩。
世上紛紛輕薄子，翻雲覆雨喪廉恥。
動輒反噬不識人，可似韓盧烏喙之徒知義理。
老悔
作者：方回
朝代：宋

前世何知後世長，老年合悔少年狂。
即今安在凌煙閣，畢竟無非審雨堂。
脚底東西南北路，樽前三萬六千場。
謫仙落魄人誰識，終許詩名死後香。
老矣
作者：方回
朝代：宋

倚楼开户展青铜，老矣犹能酒面红。
浪许满头生寿髪，几堪落叶见秋风。
每思旧事全如梦，自喜新诗渐不工。
棺椁衣衾俱未办，他年何处葬虚翁。
老矣
作者：方回
朝代：宋

倚樓開戶展青銅，老矣猶能酒面紅。
浪許滿頭生壽髪，幾堪落葉見秋風。
每思舊事全如夢，自喜新詩漸不工。
棺槨衣衾俱未辦，他年何處葬虛翁。
老而健貧而詩自志其喜八首·其一
作者：方回
朝代：宋

弱冠至休致，日須成一詩。
貧猶常飲客，老幸不招醫。
節欲無真病，輕財似太癡。
此吟得佳句，新買早梅枝。
老而健貧而詩自志其喜八首·其七
作者：方回
朝代：宋

才具雖無用，襟期亦未非。
良難營脫粟，誰肯質深衣。
爲士當知耻，觀人不相肥。
還家缺車馬，猶解步如飛。
老而健貧而詩自志其喜八首·其三
作者：方回
朝代：宋

拙宦知今是，頹顔及古稀。
寡言爲暖藥，微醉當寒衣。
空腹蟬當飽，長身鶴肯肥。
天容清更健，不省桔槹機。
老而健貧而詩自志其喜八首·其二
作者：方回
朝代：宋

一時詩有思，何待苦吟成。
老易惟難健，貧多但少清。
藏書終不賣，耽酒別無營。
十六年林下，休官萬事輕。
老而健貧而詩自志其喜八首·其五
作者：方回
朝代：宋

老翁處處有，不健復何爲。
貧戶家家是，能詩始足奇。
東坡捐玉带，白傅放楊枝。
新有僧相識，時來說易詩。
老而健貧而詩自志其喜八首·其八
作者：方回
朝代：宋

蹉跎早七旬，老健保清貧。
識破元來易，言傳恐未真。
但能積陰德，焉用出陽神。
釋怨恩須報，天終相吉人。
老而健貧而詩自志其喜八首·其六
作者：方回
朝代：宋

清而貧最樂，健以老何傷。
短髪蓬加雪，貞心菊耐霜。
凍吟乏薪炭，醉卧混衾裳。
冰檗憐兒女，年皆四十强。
老而健貧而詩自志其喜八首·其四
作者：方回
朝代：宋

萬山讀書地，近偶脫煙氛。
幸保分膰廟，常營葬骨墳。
婿佳殊逸少，兒懶過宗文。
忽憶門前月，僧敲醉亦聞。
老而健贫而诗自志其喜八首·其三
作者：方回
朝代：宋

拙宦知今是，颓颜及古稀。
寡言为暖药，微醉当寒衣。
空腹蝉当饱，长身鹤肯肥。
天容清更健，不省桔槹机。
老而健贫而诗自志其喜八首·其五
作者：方回
朝代：宋

老翁处处有，不健復何为。
贫户家家是，能诗始足奇。
东坡捐玉带，白傅放杨枝。
新有僧相识，时来说易诗。
老而健贫而诗自志其喜八首·其六
作者：方回
朝代：宋

清而贫最乐，健以老何伤。
短髪蓬加雪，贞心菊耐霜。
冻吟乏薪炭，醉卧混衾裳。
冰檗怜儿女，年皆四十强。
老馬行
作者：方回
朝代：宋

十年何啻騎千馬，望風此馬甘爲下。
老夫與爾共艱難，定非苟且相逢者。
憶昔專城鬢欲霜，宇宙茫茫成戰場。
指呼壯士斬羣賊，蹀躞濺血霑靴裳。
廄中始與駑駘列，夜夜向風嘶曉月。
咆哮跳躑不受鞍，獨我乘之心妥帖。
韓幹曹霸畫圖同，耳小胸開蹄踣鐵。
吳隄朝望海門潮，薊門暮踏燕山雪。
黄雲衰草出長城，碧眼虬髯逢者驚。
百人走驛落喘汗，力追不及猶緩行。
痛飲爛醉仍宵征，了無傾側肩輿平。
髪雕齒鈍兩衰暮，重到江南如隔生。
我閒解官甘寂寞，爾病良醫頻灌烙。
去年西湖往探梅，雅稱是翁俱矍鑠。
陌上誰家年少郎，千金美妾規紫光。
謹營芻豆尚努力，永伴殘年田子方。
老马行
作者：方回
朝代：宋

十年何啻骑千马，望风此马甘为下。
老夫与尔共艰难，定非苟且相逢者。
忆昔专城鬓欲霜，宇宙茫茫成战场。
指呼壮士斩羣贼，蹀躞溅血霑靴裳。
厩中始与驽骀列，夜夜向风嘶晓月。
咆哮跳踯不受鞍，独我乘之心妥帖。
韩干曹霸画图同，耳小胸开蹄踣铁。
吴堤朝望海门潮，蓟门暮踏燕山雪。
黄云衰草出长城，碧眼虬髯逢者惊。
百人走驿落喘汗，力追不及犹缓行。
痛饮烂醉仍宵征，了无倾侧肩舆平。
髪雕齿钝两衰暮，重到江南如隔生。
我閒解官甘寂寞，尔病良医频灌烙。
去年西湖往探梅，雅称是翁俱矍铄。
陌上谁家年少郎，千金美妾规紫光。
谨营刍豆尚努力，永伴残年田子方。
聞南盜
作者：方回
朝代：宋

試與呼蒼昊，云何鬨綠林。
誰歟能受諫，吾欲告司箴。
稍有偷生路，應無守死心。
古書今不信，衰腐獨沈吟。
聞汪昌宗訃
作者：方回
朝代：宋

四海舊知識，亂來俱白頭。
時聞一人死，身復幾年留。
相遇長安市，頻驚□尉侯。
胸中皂白事，夢逐杞天休。
聞汪翔甫八月十日卒去曹元會五月三日之報僅三月餘兩翁皆年八十四
作者：方回
朝代：宋

甫作詩爲兩翁壽，豈虞相繼駭予聞。
八旬已過太公望，一旦俱爲冥漠君。
場屋少時嘗張王，兵戈晚歲忽紛紜。
全天所賦無遺憾，端復真修地下文。
聞盜
作者：方回
朝代：宋

全吳稱富庶，一水忽蕭條。
稍辱君公察，焉容盜賊驕。
浦荒櫜物謝，田落介蟲饒。
見說塘西路，人家總被燒。
聞盜發亡男雷孫墓
作者：方回
朝代：宋

得非阿瞞黨，忍作發丘郎。
誰實驅爲賊，官今視若常。
故無金椀出，豈有竹書藏。
風俗衰如此，非徒痛此殤。
聞移東兵勦南賊
作者：方回
朝代：宋

破賊須先易，行軍要出奇。
霆轟當不測，烏合本無知。
夏稅催科日，秧田插蒔時。
掃除如少緩，兩不便公私。
聞笛歎
作者：方回
朝代：宋

讀書夜倦燈影暗，屋外笛聲何處來。
鄰翁吹笛意本樂，聞笛如我心何哀。
如說生離苦，天涯海角無由迴。
又如訴死別，委骨黄壤埋蒿萊。
失身羈婦過昭君冢，僨軍老將上李陵臺，東坡澹庵惠州新州更海外。
經義字說蠱場屋，格天之閣高崔嵬。
元祐太母地下負廢立之謗，昭慈再廢入道冷屋扃荒苔。
濟陽一去飲霅水，不得其死二十七年，老姦擅位汙公台。
分明歷歷道此事，使我顔色黯然如死灰。
豈止山陽向秀感，徒爲嵇呂二子空徘徊。
平生不識音與律，但喜樂工奏曲作技傾金罍。
不謂今夕此何夕，江淹別恨二賦盡到眼，玉川子涕泗蝦蟆食月萬古不可開。
鐵腸石肺百雜碎，驚魘不顧閨中孩。
壁下偶有酒，顧謂斟一杯。
一杯薄酒何足禦此大憤怨，不如愚無知者酣卧鼻息長如雷。
須臾笛聲寂無有，出視空庭但星斗。
聞舟人既畏寒復畏盜
作者：方回
朝代：宋

縹緲凌空一葉船，閉篷端類管窺天。
千林盡赭當寒月，萬室俱枵更儉年。
未必風饕真墮指，其如草竊正垂涎。
瓶梅斗汲山齋夜，曷不歸歟枕石眠。
聞謗
作者：方回
朝代：宋

脩身可用要人知，暗室孤燈敢自欺。
赤口燒城市有虎，熨平寸地聽群兒。
聞軍過
作者：方回
朝代：宋

老膽堪多恐，焦脾更積憂。
軍聲時洶洶，債事日悠悠。
西路危單騎，東灘乏便舟。
情懷無一可，風雨五更頭。
聞過
作者：方回
朝代：宋

秋來火傘尚高張，心定還能熱處凉。
自古及今誰不死，寧人負我亦何傷。
緡錢瑣碎爭多少，杯酒紛紜說短長。
舊管釣臺時入夢，人間未有兩嚴光。
聽孫鍊師琴
作者：方回
朝代：宋

名畫元不出畫工，善書决不屬書史。
子春伯牙非伶官，古能琴者必君子。
枕流漱石今孫郎，電眸冰齒霜髯張。
灑埽書室焚古香，信手爲吾調宮商。
琮琮琤琤泉落澗，嗈嗈喈喈鴻度漢。
從容整暇未肯忙，小俟吟猱觀抑按。
急如快劍斫蛇分兩截，琉璃瓶碎玉簪折。
似有鸞膠再補完，細視冰弦元不絕。
又如電走雹飛驅霹靂，老樹百丈龍爪入。
得非獺髓滅瘢痕，依舊烏桐淨如拭。
睥睨黠鼠伏狸奴，殺機一動與之俱。
鷹揚頗類師尚父，牧野秉鉞行天誅。
臨河而聞殺鳴犢，曳輪不往反乎覆。
許由不受堯天下，一瓢雖無吾亦足。
聖門此意傳不傳，耿耿精靈月在天。
孫郎何處得授受，長江秋霽印嬋娟。
五音本無根舌齒，六律發揮憑手指。
音律之外求七情，萬變悉從心上起。
孫郎胸次夫何如，貯儲古今萬卷餘。
孰謂七弦軫上之神聖，不本二尺檠邊之功夫。
少年學琴欲學渠，勿但彈琴當讀書。
聽客話二首·其一
作者：方回
朝代：宋

一叟西郊至，農談半日閒。
但容身少健，未覺世多艱。
役倚淘金免，逋期穫麥還。
苦辛仍節儉，聊得老田閒。
聽客話二首·其二
作者：方回
朝代：宋

客言亂時事，可駭不堪聞。
田主戕凶佃，民妻掠亂軍。
草高城裏屋，樹赭壠頭墳。
降盜多珍賄，人傳大將分。
聽航船歌十首·其一
作者：方回
朝代：宋

北來南去雁還飛，四十年間萬事非。
惟有航船歌不改，夜深老淚欲霑衣。
聽航船歌十首·其一〇
作者：方回
朝代：宋

船頭船尾唱歌聲，蘇秀湖杭總弟兄。
喝攏喝開不相照，阿牛賊狗便無情。
聽航船歌十首·其七
作者：方回
朝代：宋

雇載錢輕載不輕，阿郎拽牽阿奴撐。
五千斤蠟三千漆，寧馨時年欲夜行。
聽航船歌十首·其三
作者：方回
朝代：宋

家住斜塘大戶邊，時荒米貴欠他錢。
從此駕船歸不得，無錢且駕小航船。
聽航船歌十首·其九
作者：方回
朝代：宋

賭錢輸了阿儂哥，黄草單衫破孔多。
相趁縮砂紅豆客，霜風九月上淮河。
聽航船歌十首·其二
作者：方回
朝代：宋

莫笑船家生事微，新紅米飯綠蓑衣。
一聲欸和一聲乃，誰識人間有是非。
聽航船歌十首·其五
作者：方回
朝代：宋

十千債要廿千償，債主仍須數倍强。
定是還家被官縛，且將貫百寄妻孃。
聽航船歌十首·其八
作者：方回
朝代：宋

南姚村打北姚村，鬼哭誰憐枉死魂。
爭似梢工留口喫，秀州城外鴨餛飩。
聽航船歌十首·其六
作者：方回
朝代：宋

南到杭州北楚州，三江八堰水通流。
牽板船篙爲飯碗，不能辛苦把鋤頭。
聽航船歌十首·其四
作者：方回
朝代：宋

四千五百魏塘船，結拆船牙解半千。
一千修柁貫三米，三日盤纏無一錢。
臘八日未雪不寒
作者：方回
朝代：宋

寒暖違時節，於民有弗堪。
豈應今臘八，恰似舊春三。
夜□蒸膚汗，朝壺溢唾痰。
渾疑北風雪，不肯到江南。
臘月菊
作者：方回
朝代：宋

九日侵尋蜡日徂，金鈿尚可泛屠蘇。
鑿冰池畔枝尤勁，栽竹林邊蕊不枯。
同味遲生新枸杞，齊名久謝舊茱萸。
土龍棄我登高侶，端肯趨時媚我無。
自勉
作者：方回
朝代：宋

有路今平坦，无心復怪奇。
尽尝艰苦后，始到老成时。
细读惊前误，精思决旧疑。
端能吾事了，可用此曹知。
自勉
作者：方回
朝代：宋

有路今平坦，無心復怪奇。
盡嘗艱苦後，始到老成時。
細讀驚前誤，精思决舊疑。
端能吾事了，可用此曹知。
自覺二首·其一
作者：方回
朝代：宋

還將短鬢受秋風，倏忽炎凉事不同。
青史合居人品上，白雲肯到市聲中。
蕙肴蘭藉何須飽，芰製荷衣未覺窮。
駟馬高車足憂患，五湖歸作釣魚翁。
自覺二首·其二
作者：方回
朝代：宋

忍垢包羞混世塵，胸中無物只天真。
平生我亦輕餘子，此日君當恕醉人。
鍾乳金釵空喪志，鱸魚蓴菜尚知津。
中行獨復雖差晚，猶與初爻不遠鄰。
自觉二首·其二
作者：方回
朝代：宋

忍垢包羞混世尘，胸中无物只天真。
平生我亦轻余子，此日君当恕醉人。
钟乳金钗空丧志，鲈鱼莼菜尚知津。
中行独復虽差晚，犹与初爻不远邻。
自釋休官之意
作者：方回
朝代：宋

七載休官學老農，間關垂死脫兵鋒。
折腰早覺身難屈，饒舌懸知世不容。
已幸櫟陽歸舊質，可能稷嗣冀新封。
時清猶作茹芝老，杜叟斯言我願從。
至前偶书
作者：方回
朝代：宋

江南子月已春迴，一日堪倾一百杯。
朝饭太牢□□□，□窗西子月中梅。
閒心自得无穷趣，老气犹夸未尽才。
我近八旬经万变，傍观嬉戏小婴孩。
至前偶書
作者：方回
朝代：宋

江南子月已春迴，一日堪傾一百杯。
朝飯太牢□□□，□窗西子月中梅。
閒心自得無窮趣，老氣猶誇未盡才。
我近八旬經萬變，傍觀嬉戲小嬰孩。
至前写怀
作者：方回
朝代：宋

送分迎至苦匆匆，壁立萧骚肯嘆穷。
四海交游存想外，十年奔走乱离中。
生平不作今人调，尔辈焉知国士风。
自觉近诗如死树，傍无枝叶更心空。
至前寫懷
作者：方回
朝代：宋

送分迎至苦匆匆，壁立蕭騷肯嘆窮。
四海交游存想外，十年奔走亂離中。
生平不作今人調，爾輩焉知國士風。
自覺近詩如死樹，傍無枝葉更心空。
至后
作者：方回
朝代：宋

三历推周正，今当七袠开。
不应嫌老迫，更用着愁催。
酒竭倾浑滓，炉残恋暖灰。
故园归去好，移树及春栽。
至后承元辉见和復次韵书病中近况十首·其九
作者：方回
朝代：宋

病来诸事懒，于世百无求。
古帙蟫吞字，閒鞍鼠断秋。
佳招差可谢，新咏决须酬。
耳聩头昏极，君诗到即瘳。
至后承元辉见和復次韵书病中近况十首·其二
作者：方回
朝代：宋

曾被卑辞误，吾尝笑绮园。
共欺蛇帝醉，不保橘奴根。
病起晴冰破，禅悠冻石温。
向来腐余梦，拂拭了无痕。
至后承元辉见和復次韵书病中近况十首·其四
作者：方回
朝代：宋

往事付杯酒，残生余幅巾。
更须占大衍，久已玩同人。
犒少佣奴懒，迎迟过客嗔。
悔曾迷宦海，素不媚钱神。
至後
作者：方回
朝代：宋

三歷推周正，今當七袠開。
不應嫌老迫，更用著愁催。
酒竭傾渾滓，爐殘戀暖灰。
故園歸去好，移樹及春栽。
至後承元煇見和復次韻書病中近况十首·其一
作者：方回
朝代：宋

千金營可致，一句得應難。
積債真無奈，成詩且自寬。
冰皸窮朔漠，火瘴度甌蠻。
不似山中好，歸歟遂掛冠。
至後承元煇見和復次韻書病中近况十首·其一〇
作者：方回
朝代：宋

剩欲延諸彥，嚶嚶聚友聲。
尚堪紬古玩，祇愧乏珍烹。
君健松髯碧，吾衰瓠頂赬。
何當即勿藥，環席百杯行。
至後承元煇見和復次韻書病中近况十首·其七
作者：方回
朝代：宋

騷壇君肯將，吾敢與爭權。
風月三千首，江湖四十年。
老思騎竹馬，窮笑惜苔錢。
此味諸人會，遺燈或許傳。
至後承元煇見和復次韻書病中近况十首·其三
作者：方回
朝代：宋

昔可今惡可，人能我不能。
已無換馬妾，惟有打門僧。
幼婦慚前作，愚公定別稱。
少狂老方悔，焉用一科登。
至後承元煇見和復次韻書病中近况十首·其九
作者：方回
朝代：宋

病來諸事懶，於世百無求。
古帙蟫吞字，閒鞍鼠斷鞦。
佳招差可謝，新詠决須酬。
耳聵頭昏極，君詩到即瘳。
至後承元煇見和復次韻書病中近况十首·其二
作者：方回
朝代：宋

曾被卑辭誤，吾嘗笑綺園。
共欺蛇帝醉，不保橘奴根。
病起晴冰破，禪悠凍石溫。
向來腐餘夢，拂拭了無痕。
至後承元煇見和復次韻書病中近况十首·其五
作者：方回
朝代：宋

病無醫自愈，餐飯漸如常。
懶剔書燈暗，閒挼藥紙香。
就令窮有鬼，終愛醉爲鄉。
輸與諸年少，從軍過樂浪。
至後承元煇見和復次韻書病中近况十首·其八
作者：方回
朝代：宋

鄰人窺小圃，籬落倚村莊。
雪屋晴窗淨，山爐燄火香。
異花看又數，隙土步頻量。
擬築新亭小，如山債未償。
至後承元煇見和復次韻書病中近况十首·其六
作者：方回
朝代：宋

閒居已三載，不憶舊專城。
未暇憂饑凍，唯便免送迎。
飛花棋上落，幽鳥枕前鳴。
寒極如春月，新篘綠酒成。
至後承元煇見和復次韻書病中近况十首·其四
作者：方回
朝代：宋

往事付杯酒，殘生餘幅巾。
更須占大衍，久已玩同人。
犒少傭奴懶，迎遲過客嗔。
悔曾迷宦海，素不媚錢神。
至後有感
作者：方回
朝代：宋

秋來意欲過江東，建子侵尋月已中。
晴日久之今雪作，老夫于此豈途窮。
未嫌江泌衣生虱，尚許嵇康目送鴻。
可怪平生非一事，無勞咄咄漫書空。
至日后吴山城隍庙
作者：方回
朝代：宋

磴石梯飈俯去鸿，湖江左右海西东。
冥冥烟雾已难辨，杳杳楼台犹未穷。
摇翠步莲来陌上，褰红指笋出舆中。
谁知夜静狐狸吼，粉黛还如旧六宫。
至日後吳山城隍廟
作者：方回
朝代：宋

磴石梯飈俯去鴻，湖江左右海西東。
冥冥烟霧已難辨，杳杳樓臺猶未窮。
摇翠步蓮來陌上，褰紅指笋出輿中。
誰知夜靜狐狸吼，粉黛還如舊六宮。
至節前一日六首·其一
作者：方回
朝代：宋

少陵早是滄浪客，馬援真成矍鑠翁。
四十五年忝科第，一生心與布衣同。
至節前一日六首·其三
作者：方回
朝代：宋

燈前一影客中身，雞未鳴時起已頻。
每日盆梅千百擔，倚樓閒作看花人。
至節前一日六首·其二
作者：方回
朝代：宋

征羌漢將趙充國，賜履齊侯周太公。
虛叟紀年亦云爾，五湖四海一詩窮。
至節前一日六首·其五
作者：方回
朝代：宋

客子光陰詩卷裏，杏花消息雨聲中。
我謂簡齋此奇句，元來出自后山翁。
至節前一日六首·其六
作者：方回
朝代：宋

心情詩卷無佳句，時節梅花有好枝。
較似后山更平澹，一生愛誦石湖詩。
至節前一日六首·其四
作者：方回
朝代：宋

蓴羹鱸鱠鑑湖風，想像依稀老放翁。
惜爲平原多一出，詩名元已擅無窮。
至節前二日
作者：方回
朝代：宋

梅花買到滿樓香，但笑吾家節是常。
雨凍不應無雪凍，肩瘡更復有頭瘡。
桃符爆竹年將近，繡線書帷日漸長。
三歲嶺南江左路，豈知八十客錢塘。
至節後一日十月二十九日
作者：方回
朝代：宋

倚欄閒玩老梧桐，萬變真如一夢中。
竹葉滿斟今古了，楊枝早放是非空。
幼孤嶺海三千里，衰病江湖八十翁。
舊雨來人竟安在，邇來朋友馬牛風。
至节前一日六首·其五
作者：方回
朝代：宋

客子光阴诗卷裏，杏花消息雨声中。
我谓简斋此奇句，元来出自后山翁。
至节前一日六首·其四
作者：方回
朝代：宋

莼羹鲈鲙鑑湖风，想像依稀老放翁。
惜为平原多一出，诗名元已擅无穷。
至节前二日
作者：方回
朝代：宋

梅花买到满楼香，但笑吾家节是常。
雨冻不应无雪冻，肩疮更復有头疮。
桃符爆竹年将近，绣线书帷日渐长。
三岁岭南江左路，岂知八十客钱塘。
舂硙吟
作者：方回
朝代：宋

槁木岂有情，顽石且无知。
何术使之动，不假人力施。
纬竹以为车，堰水江之湄。
湍流既迅急，枢轴为斡移。
朽杵辄雀跃，死磨犹骥驰。
一日殆百斛，成功归簸筛。
吾闻往古初，冥冥若愚痴。
火食尚未悟，人与禽兽嬉。
圣智既有作，便利无不为。
机事至此极，机心开自谁。
所以桔橰人，旁贻瓮汲嗤。
马本龁草物，教之谙战鼙。
铁若不入冶，焉有剑与锥。
工械日以广，生灵日以糜。
平生子方子，拙直为人欺。
见巧终不喜，讽此舂硙诗。
舂磑吟
作者：方回
朝代：宋

槁木豈有情，頑石且無知。
何術使之動，不假人力施。
緯竹以爲車，堰水江之湄。
湍流既迅急，樞軸爲斡移。
朽杵輒雀躍，死磨猶驥馳。
一日殆百斛，成功歸簸篩。
吾聞往古初，冥冥若愚癡。
火食尚未悟，人與禽獸嬉。
聖智既有作，便利無不爲。
機事至此極，機心開自誰。
所以桔橰人，旁貽甕汲嗤。
馬本齕草物，教之諳戰鼙。
鐵若不入冶，焉有劍與錐。
工械日以廣，生靈日以糜。
平生子方子，拙直爲人欺。
見巧終不喜，諷此舂磑詩。
與孟能靜飲聯句復和三首·其一
作者：方回
朝代：宋

三月一日春如酒，紅是桃花綠楊柳。
人生不醉欲如何，不如意常十八九。
與孟能靜飲聯句復和三首·其三
作者：方回
朝代：宋

三月三日一觴酒，同上危樓望晴柳。
豈可不飲負此春，向來風雨十朝九。
與孟能靜飲聯句復和三首·其二
作者：方回
朝代：宋

暫茲袖公補天手，誰能箝我談天口。
挹斗酌海兩相逢，天風吹入無何有。
與孟能靜飲聯句復和三首·其五
作者：方回
朝代：宋

仕宦可止不止酒，乃所願學陶五柳。
春夏秋冬皆有花，四時無日不重九。
莫欺左持蟹螯手，莫笑涎流麵車口。
醉能題壁又能歌，德行文章總無有。
與孟能靜飲聯句復和三首·其四
作者：方回
朝代：宋

何必水邊看麗人，何必水晶行素鱗。
曲阜橋邊同一醉，杭州城裏兩閒身。
與起來芳三上人遊北山寺
作者：方回
朝代：宋

癖性愛古寺，鬰鬰烏龍山。
癖性愛古樹，萬松擁禪關。
偶與二三僧，共此一日閒。
索茗古寺裏，繫馬古樹間。
樹古生凉飈，寺古殊塵寰。
古貌各清怪，古心俱恬憪。
忽有古笛聲，牧兒度前灣。
古人謂不足，古風斯已還。
舟中觀馬目烏龍山
作者：方回
朝代：宋

一從爲郡後，來往十年間。
自笑成何事，猶容看此山。
舊人多粗給，老子願常閒。
今晚歸書屋，溪僧定叩關。
舟出東新橋
作者：方回
朝代：宋

市聲巷語哭還歌，客舍喧啾奈汝何。
才出城闉愁眼豁，適逢秋霽病身和。
力行古道於時背，心感皇天所相多。
鴻雁稻粱焉用足，政須寥廓謝虞羅。
舟行青溪道中入歙十二首·其九
作者：方回
朝代：宋

花间预想到家时，笋蕨堆盘荐酒巵。
点检儿童参小学，招呼朋友说新诗。
舟行青溪道中入歙十二首·其八
作者：方回
朝代：宋

野桃篱落鹊双鸣，春晓微寒放嫩晴。
汛扫松楸家已近，犹余七日是清明。
舟行青谿道中入歙十二首·其一
作者：方回
朝代：宋

覆野春陰不肯晴，舟中無酒亦無餳。
故教客子知寒食，時有梨花一樹明。
舟行青谿道中入歙十二首·其一〇
作者：方回
朝代：宋

青谿元是歙東鄉，吾祖于時肯寶黄。
避地江南結廬處，同時鄰舍有嚴光。
舟行青谿道中入歙十二首·其一一
作者：方回
朝代：宋

蕨拳欲動茗抽芽，節近清明路近家。
五日緩行三百里，夾溪隨處有桃花。
舟行青谿道中入歙十二首·其一二
作者：方回
朝代：宋

歙州民與睦州民，比似吳兒大較貧。
爲問山中有何好，山中剩有讀書人。
舟行青谿道中入歙十二首·其七
作者：方回
朝代：宋

刺桐花發草如藍，欲卸綿袍剪紵衫。
一夜春霜忽如雪，江南天氣不宜蠶。
舟行青谿道中入歙十二首·其三
作者：方回
朝代：宋

乘時盜賊起風塵，戰血苔痕幾度春。
古廟僅能存大樹，荒山猶自少行人。
舟行青谿道中入歙十二首·其九
作者：方回
朝代：宋

花間預想到家時，笋蕨堆盤薦酒巵。
點檢兒童參小學，招呼朋友說新詩。
舟行青谿道中入歙十二首·其二
作者：方回
朝代：宋

立岸兒童看客過，人煙近處放牛多。
萬株漫自栽桑柘，一縷何曾織綺羅。
舟行青谿道中入歙十二首·其五
作者：方回
朝代：宋

晚風微勁喜新晴，夜半船窗漏月明。
卧看孤篷摇水影，悠然枕上一詩成。
舟行青谿道中入歙十二首·其八
作者：方回
朝代：宋

野桃籬落鵲雙鳴，春曉微寒放嫩晴。
汛掃松楸家已近，猶餘七日是清明。
舟行青谿道中入歙十二首·其六
作者：方回
朝代：宋

夜寒如覺有猿吟，積翠重蒼萬壑深。
下水輕舟弦脫箭，盤山細路線穿針。
舟行青谿道中入歙十二首·其四
作者：方回
朝代：宋

水楊梢上欲綿飛，猶覺春寒未解圍。
爲怕江風吹客夢，船篷缺處塞蓑衣。
艮思台秋眺
作者：方回
朝代：宋

风亭月榭欲为之，十许年前已筑基。
秋着碧山环作画，天将白鸟点成诗。
抚松已幸追陶径，梦草无烦忆谢池。
典午纪中摇落语，白头洄泝不胜悲。
艮思臺冬日
作者：方回
朝代：宋

晚臺閒一望，城盡古溪頭。
冬暖人多病，山深市早收。
打門驚客至，乏酒遣兒謀。
數蟹才堪擘，酣眠失百憂。
艮思臺秋眺
作者：方回
朝代：宋

風亭月榭欲爲之，十許年前已築基。
秋著碧山環作畫，天將白鳥點成詩。
撫松已幸追陶徑，夢草無煩憶謝池。
典午紀中摇落語，白頭洄泝不勝悲。
芍药花
作者：方回
朝代：宋

眼中不復见姚黄，从古扬州亚洛阳。
何止中郎虎贲似，政堪花相相花王。
芍藥十叢近千蕊客飲散一夕而空
作者：方回
朝代：宋

雖微風物似揚州，繭栗初紅已遽休。
插戴端宜誰粉面，奪攘無奈衆蒼頭。
未知相謔真何謂，不許當階略少留。
玉爵彩雲諳往事，可因尤物作閒愁。
芍藥花
作者：方回
朝代：宋

眼中不復見姚黄，從古揚州亞洛陽。
何止中郎虎賁似，政堪花相相花王。
苦雨
作者：方回
朝代：宋

擬勒移文問雨龍，麥秋忍不念吾農。
黄雲萬頃成泥爛，偏與閒簷活瓦松。
苦雨
作者：方回
朝代：宋

苦雨何其久，山乡化水乡。
月余沈碓硙，天半起帆樯。
孰不思神禹，畴能饷子桑。
溺饥非己责，愁绝望朝阳。
苦雨
作者：方回
朝代：宋

苦雨何其久，山鄉化水鄉。
月餘沈碓磑，天半起帆檣。
孰不思神禹，疇能餉子桑。
溺饑非己責，愁絕望朝陽。
苦雨半年
作者：方回
朝代：宋

□海蛟龍睡不鼾，半年晝夜雨漫漫。
何曾略識三春暖，更□難禁六月寒。
孰感神明迴叶氣，忍聞生聚落深湍。
鼇□□擲將期矣，不許□□□日安。
苦雨半年
作者：方回
朝代：宋

□海蛟龙睡不鼾，半年昼夜雨漫漫。
何曾略识三春暖，更□难禁六月寒。
孰感神明迴叶气，忍闻生聚落深湍。
鳌□□掷将期矣，不许□□□日安。
苦雨行
作者：方回
朝代：宋

泥污后土踰月余，四月雨至五月初。
七日七夜復不止，钱王旧城市无米。
城中之民不饥死，亦恐城外盗贼起。
东邻高楼吹玉笙，前呵大马方横行。
委巷比门绝朝饭，酒垆日征七百万。
苦雨行
作者：方回
朝代：宋

泥污后土踰月餘，四月雨至五月初。
七日七夜復不止，錢王舊城市無米。
城中之民不饑死，亦恐城外盜賊起。
東鄰高樓吹玉笙，前呵大馬方橫行。
委巷比門絕朝飯，酒壚日征七百萬。
范文正公楷书昌黎伯夷颂平江李使君信之久藏真本以归文正远孙族长士贵祠以少牢復其家
作者：方回
朝代：宋

班固人表吾尝疑，第一武王二伯夷。
我谓伯夷可第一，武未尽善宜二之。
退之第一唐文人，希文第一宋辅臣。
韩为夷颂范为写，三绝谁为什袭珍。
星奎运踰三百年，皇佑庆历诸鉅贤。
逮至渡江干淳后，珠题玉跋盈长篇。
范氏衮衮饶公侯，幽州栝州至苏州。
行军元昊惊破胆，义庄睦族春復秋。
子子孙孙居吴中，指李后人今黄龚。
锦囊偶贮此三绝，燕香夜寒吐长虹。
衮衣绣衣观且夸，故国乔木兴咨嗟。
大尹不吝归赵璧，祠以少牢復其家。
提学翰林索我诗，肯捐此宝真復奇。
授者良难受者易，即此可刊遗爱碑。
范文正公楷書昌黎伯夷頌平江李使君信之久藏真本以歸文正遠孫族長士貴祠以少牢復其家
作者：方回
朝代：宋

班固人表吾嘗疑，第一武王二伯夷。
我謂伯夷可第一，武未盡善宜二之。
退之第一唐文人，希文第一宋輔臣。
韓爲夷頌范爲寫，三絕誰爲什襲珍。
星奎運踰三百年，皇祐慶曆諸鉅賢。
逮至渡江乾淳後，珠題玉跋盈長篇。
范氏衮衮饒公侯，幽州栝州至蘇州。
行軍元昊驚破膽，義莊睦族春復秋。
子子孫孫居吳中，指李後人今黄龔。
錦囊偶貯此三絕，燕香夜寒吐長虹。
衮衣繡衣觀且誇，故國喬木興咨嗟。
大尹不吝歸趙璧，祠以少牢復其家。
提學翰林索我詩，肯捐此寶真復奇。
授者良難受者易，即此可刊遺愛碑。
茅田汪王廟
作者：方回
朝代：宋

殿閣猶如許，兵戈豈不無。
終然香火在，直與子孫俱。
緒德垂千古，全功保一隅。
唐陵已煙草，誰作降神巫。
荠菜花
作者：方回
朝代：宋

鬬草吴王眩越娃，终然输与老陶家。
雪挑霜煮春无尽，不似吾园荠菜花。
萬山堂呈史察使·其一
作者：方回
朝代：宋

□□□□□□□，□□□□□□□。
□□□□□□□，□予年事雪盈頭。
藥巖夏冷水泉潤，茗屋午香窗戶幽。
相過端能坐終日，微吟清嘯兩無求。
萬山堂呈史察使·其二
作者：方回
朝代：宋

質肅英聲蓋九州，名孫吾獲與之遊。
胸中所學萬青簡，堂上有親雙黑頭。
買硯新添行橐重，抄書勤過野廬幽。
雕鞍長劍紛紛是，人物如斯豈易求。
萬山堂飲歸
作者：方回
朝代：宋

追懷往者數賢侯，得得經營續續脩。
依舊夜欄低北斗，幾番春絮委東流。
同遊盡道山能好，半醉誰知我獨愁。
乃後吾徒身亦死，題詩更有昔人不。
葺圃
作者：方回
朝代：宋

山水清音屢見招，經丘尋壑尚逍遥。
宅門南北雙桐木，籬徑高低萬菊苗。
特創小亭觀蘚石，待穿枯沼架茅橋。
忽思萬事皆虛幻，何苦空將百慮焦。
蕙花
作者：方回
朝代：宋

藥辨君臣醫或誤，花旌王后俗徒奢。
早蘭晚蕙真兄弟，我與二難分等差。
薄游嘆
作者：方回
朝代：宋

薄游庾公楼，俯仰三十载。
触目昔人非，惟有庐山在。
巴峡挟洞庭，彭蠡注沧海。
奔涛何时休，故道终不改。
扁舟事如昨，缁鬓忽已皠。
俗隘路方棘，体病气未馁。
春尽困旅琐，此意果谁待。
欲见湘南人，问之以兰茝。
川途恐寇暴，徒御鲜资贿。
危肠日九迴，山茹且归采。
薄遊嘆
作者：方回
朝代：宋

薄遊庾公樓，俯仰三十載。
觸目昔人非，惟有廬山在。
巴峽挾洞庭，彭蠡注滄海。
奔濤何時休，故道終不改。
扁舟事如昨，緇鬢忽已皠。
俗隘路方棘，體病氣未餒。
春盡困旅瑣，此意果誰待。
欲見湘南人，問之以蘭茝。
川途恐寇暴，徒御鮮資賄。
危腸日九迴，山茹且歸採。
薺菜花
作者：方回
朝代：宋

鬬草吳王眩越娃，終然輸與老陶家。
雪挑霜煮春無盡，不似吾園薺菜花。
蘭亭
作者：方回
朝代：宋

細看僧字永和碑，誰見山陰落筆時。
想像捧心□□□，□間幾本話西施。
蘭花
作者：方回
朝代：宋

雪盡深林出異芬，枯松槁槲亂紛紛。
此中恐是蘭花處，未許行人著意聞。
虎渡亭觀江浪
作者：方回
朝代：宋

春風鼓大江，孰能度廣陿。
似覺海東濤，頃刻上三硤。
茲辰當改火，每歲已衣裌。
豈意九派天，故絮未可匣。
北顧馬當磯，西睨鴻宿夾。
雪浪欲沃城，無復一鳬鴨。
釘纜虞岸裂，閣舫懼崖壓。
天吳政爾驕，水伯詎敢狎。
津亭歎逝翁，衰鬢側烏幍。
既昧昇天行，亦缺縮地法。
故疇秧麥交，田事失鋤鍤。
兒曹豈不思，杳不寄書劄。
意所欲見人，久俟庚復甲。
音問苦遼緬，貲用迫空乏。
何當乘安流，平沙暮篙插。
歸歟招白鷗，盟血尚可歃。
虎渡亭观江浪
作者：方回
朝代：宋
体裁：古风

春风鼓大江，孰能度广狭。似觉海东涛，顷刻上三硖。兹辰当改火，每岁已衣裌。岂意九派天，故絮未可匣。北顾马当矶，西睨鸿宿夹。雪浪欲沃城，无复一凫鸭。钉缆虞岸裂，阁舫惧崖压。天吴政尔骄，水伯讵敢狎。津亭叹逝翁，衰鬓侧乌幍。既昧升天行，亦缺缩地法。故畴秧麦交，田事失锄锸。儿曹岂不思，杳不寄书劄。意所欲见人，久俟庚复甲。音问苦辽缅，赀用迫空乏。何当乘安流，平沙暮篙插。归欤招白鸥，盟血尚可歃。
虎渡亭观江浪
作者：方回
朝代：宋

春风鼓大江，孰能度广陿。
似觉海东涛，顷刻上三硖。
兹辰当改火，每岁已衣夹。
岂意九派天，故絮未可匣。
北顾马当矶，西睨鸿宿夹。
雪浪欲沃城，无復一鳬鸭。
钉缆虞岸裂，阁舫惧崖压。
天吴政尔骄，水伯讵敢狎。
津亭叹逝翁，衰鬓侧乌幍。
既昧昇天行，亦缺缩地法。
故畴秧麦交，田事失锄锸。
儿曹岂不思，杳不寄书札。
意所欲见人，久俟庚復甲。
音问苦辽缅，赀用迫空乏。
何当乘安流，平沙暮篙插。
归欤招白鸥，盟血尚可歃。
虚谷志归十首
作者：方回
朝代：宋

共道归何晚，犹能喜欲狂。
幼儿初拜揖，痴女仅梳妆。
有笔修花谱，无钱辟草堂。
新添竹逾百，风径细寻香。
虚谷志归十首·其一
作者：方回
朝代：宋

闻我解征鞍，相看喜復叹。
主贫奴仆傲，兵起道途难。
药许求钟乳，花先问牡丹。
亲朋聊共醉，老幼幸俱安。
虚谷志归十首·其二
作者：方回
朝代：宋

足欲周寰宇，心终喜故乡。
溪居晨漱洁，山卧暑絺凉。
村酒时时醉，园花日日香。
高曾先壠在，死即葬其傍。
虚谷志归十首·其五
作者：方回
朝代：宋

园林百种花，更着竹交加。
径别君臣药，畦连子母瓜。
老夫元是我，长息最怜他。
拟卖严州宅，归来共一家。
虚谷志归十首·其六
作者：方回
朝代：宋

共道归何晚，犹能喜欲狂。
幼儿初拜揖，痴女仅梳粧。
有笔修花谱，无钱闢草堂。
新添竹踰百，风径细寻香。
虚谷志归十首·其四
作者：方回
朝代：宋

浪走千山外，干忙四月余。
隔篱分浊蚁，共座擘枯鱼。
婢瘦慵施粉，儿顽失寄书。
少陵亦曾尔，来往浣花居。
虚谷志归后赋十首·其七
作者：方回
朝代：宋

艷冶千金笑，喧呼六博投。
不因槐枕寤，未暇草堂谋。
啖菜贫犹健，簪花老自羞。
五更山酒醒，何乐亦何忧。
虚谷志归后赋十首·其二
作者：方回
朝代：宋

万事何时足，不如归故乡。
真能主东道，未爱博西凉。
雪后春台暖，梅边夜枕香。
孰堪思旷友，共隠剡溪傍。
虚谷志归后赋十首·其五
作者：方回
朝代：宋

年将盈六袠，礼尚记三加。
北阙昔分竹，东陵今种瓜。
閒吟聊復尔，烂醉岂知他。
海内能诗者，时来问我家。
虚谷志归后赋十首·其六
作者：方回
朝代：宋

四十载钱塘，诗狂復酒狂。
湖山空御苑，市井尚宫粧。
冶肆淆禅剎，勋门卖节堂。
归来念前事，朽骨果谁香。
虚谷志归后赋十首·其四
作者：方回
朝代：宋

买宅严滩上，幽栖十载余。
共怜翁失马，独喜我知鱼。
宾客千钟酒，儿郎万卷书。
须移歙州住，缘此是乡居。